OO SNP Berane: Podržavamo zahtjeve beranskih ugostitelja upućenih NKT-u – Borba\nNova komedija vođe NVO CPC u čestitici Bajdenu: Crnogorci su američka braća i sestre!\nDemokratska stranka Srbije predala Dačiću predlog Zakona o vojnoj neutralnosti\nOO SNP Berane: Podržavamo zahtjeve beranskih ugostitelja upućenih NKT-u\nStare – nove mjere NKT-a koje se primjenjuju u Beranama, za ugostitelje, privrednike i sa njima povezane djelatnosti, predstavljaju veliki problem.\nSelektivnim uvođenjem mjera od strane NKT-a dovodi se u pitanje egzistencija velikog broja građana koji hrane svoje porodice od posla koji obavljaju u ugostiteljskim objektima i onih koji svoje proizvode ne mogu da plasiraju kroz rad istih.\nOpština Berane je u okviru svoje nadležnosti donijela niz mjera-subvencija kako bi omogucila normalno funkcionisanje privrednih subjekata, čiji je efekat smanjen lošim djelovanjem procjena i propisa od strane, kako Vlade Crne Gore, tako i NKT-a.\nIz tog razloga, opštinski odbor SNP Berane otvoreno pita aktuelni režim ili NKT, koji su to pokazatelji koji potvrđuju činjenicu da zatvoreni ugostiteljski objekti u našem gradu smanjuju rizik od zaraze, a isti takvi objekti ne predstavljaju rizik kada rade u drugim gradovima naše države, u kojima je zaraza na većem ili istom nivou? Da li uopšte znaju da zbog takvog neprofesionalnog odnosa na stotine porodica ostaje bez osnovnih zarada i primanja?\nOO SNP Berane podržava zahtjeve beranskih ugostitelja upućenih NKT-u da se i na teritoriji opštine Berane omogući rad ugostiteljskim objektima na isti način kako je to NKT propisao u drugim opštinama gdje je takav rad dozvoljen.\nBožović (DF): Zloupotrebom zdravstvene situacije DPS sprema izborne mahinacije\nMarković i dalje optužuje: Političari iz SPC hoće da pokore Crnu Goru


Povoljni krediti i na jesen - POLJOPRIVREDNIK specijalizovani list za selo\nDatum kreiranja petak, 17 septembar 2021 10:52\n* Fond je nedavno raspisao nove konkurse dobro poznatih kreditnih linija za investicije u poljoprivredu, a očekuje se da će korisnicima biti plasirano ukupno od 250 do 300 miliona dinara\nPokrajinski fond za razvoj poljoprivrede tokom 2021. godine, kroz dosadašnje konkursne linije, plasirao je korisnicima, poljoprivrednim proizvođačima, više od 300 miliona dinara. U prvom polugodištu ove godine, najveće interesovanje, kao i do sada, bilo je za sredstva namenjena kupovini poljoprivredne mehanizacije, kako pogonske tako i priključne. Osim po ovom osnovu, veliko interesovanje korisnika bilo je i za sredstva usmerena za podizanje višegodišnjih zasada voća. U Fondu su vrlo zadovoljni i naplatom, koja je na nivou od čak 95 odsto. Nedavno je, kako to već očekuju stari, ali i potencijalni korisnici, otvoren novi, jesenji ciklus dobro poznatih konkursnih linija.\n- U toku jesenjeg ciklusa plasiraćemo između 250 i 300 miliona dinara poljoprivrednicima po dobro poznatim kreditnim linijama. Radi se o linijama za nabavku nove poljoprivredne mehanizacije, za podizanje višegodišnjih zasada voća i plastenika, kupovinu priplodnih i tovnih grla stoke, za nabavku novih sistema za navodnjavanje, podizanje protivgradnih mreža. Pčelarima nudimo kreditne linije za nabavku novih košnica i pčelinjih društava. Korisnicima koji imaju potrebe za skladišnim prostorom odobravamo sredstva za podizanje podnih skladišta, mini hladnjača, silosa, kao i za nabavku opreme za prerađivačku industriju. Konkursi su raspisani 11. septembra ove godine i trajaće do utroška sredstava, istakao je Aleksandar Bogdanović, direktor Pokrajinskog fonda za razvoj poljoprivrede u razgovoru za list "Poljoprivrednik".\nU prethodnom periodu, kako kaže Bogdanović, poljoprivrednici su, osim za kreditiranje kupovine poljoprivredne mehanizacije i podizanje višegodišnjih zasada, aplicirali i za sredstva, u okvirima prethodnih godina, za nabavku zalivnih sistema i podizanje plastenika. Imajući u vidu da je prošla godina bila nešto lošija po pitanju prinosa meda, pčelari ove godine nisu pokazali veliko interesovanje za apliciranje za kreditna sredstava koja bi utrošili u nabavku košnica, rojeva i opreme.\n- Interesovanje poljoprivrednika za kredite ove godine je neuporedivo veće u odnosu na lane, kada je bilo smanjeno zbog pandemije. Ali, u poređenju sa 2019, interesovanje je značajno smanjeno. Ono što poljoprivrednike opredeljuje da konkurišu za sredstva preko Fonda je činjenica da su naše kreditne linije najpovoljnije na finansijskom tržištu. To su krediti sa kamatnom stopom od jedan odsto, grejs periodom koji je, u zavisnosti od vrste kredita, godinu do dve, koliko iznosi za konkurs za sredstva namenjena podizanju višegodišnjih zasada voća. Tokom grejs perioda Fond ne naplaćuje bilo kakvu kamatu, čak ni interkalarnu, što znači da kredit tada apsolutno miruje. Imajući u vidu budžet sredstava kojima Fond za razvoj poljoprivrede raspolaže i koja plasira u toku godine, kao i broj zainteresovanih poljoprivrednika, još uvek možemo da ostvarimo planove, ističe Aleksandar Bogdanović, direktor Pokrajinskog fonda za razvoj poljoprivrede.


Radi se na unutrašnjem uređenju Saborne crkve, nedostaje novca | Starmo\nNaslovnica Mostar Radi se na unutrašnjem uređenju Saborne crkve, nedostaje novca\nMostar — Obnova Saborne crkve Svete Trojice u Mostaru počela je 2010. godine, a do sada su završeni grubi građevinski radovi i trenutno se radi na uređenju enterijera.\n“Došli smo do trenutka da možemo reći da su grubi građevinski radovi na obnovi Saborne crkve završeni. To znači da smo završili vanjske radove i sada prelazimo na uređenje enterijera te smo započeli izradu fresko-maltera. To je poseban vid materijala koji je priprema za freske koje će biti oslikane unutar samoga hrama”, rekao je za Fenu paroh mostarski Duško Kojić.\nOsim obnove hrama, kako ističe, želja im je i uređenje dvorišta, a završetak radova prvenstveno zavisi o finansijama.\n“Pored hrama, imamo želju da završimo uređenje partera, dvorišta i da to sve vratimo u ono stanje u kojem je bilo prije rušenja crkve. Sve to iziskuje dosta novca, a njega fali, kao i svuda”, ocjenjuje paroh Kojić, prenosi federalna.ba.\nIzrazio je nadu kako će ljudi prepoznati da je ovaj hram zaista značajan ne samo za Mostarce, nego i za ostale građane te će u tom smislu i institucije ove zemlje imati razumijevanja da im pomognu kako bi što prije završili njegovu obnovu.\n“Imamo određeni iznos novca i pokušavamo zadržati kontinuitet radova, odnosno da ih ne prekidamo ali da radimo u manjem kapacitetu”, dodao je.\nObnovu Saborne crkve, kako je kazao, najviše su pomogle vlade Republike Srbije i Republike Srpske, koje su dale najveće novčane iznose, dok su manju finansijsku podršku dobili i od Vlade Federacije BiH, te od Grada Mostara.


Selaković: Božović nije učinio nikakav prekršaj, govorio je o istorijskom događaju - Naslovi.net\nSelaković je za RTS rekao da Božović u spornom obraćanju "nije govorio o najvišem zakonodavnom telu" Crne Gore, nego o istorijskom događaju, o Velikoj narodnoj skupštini srpskog naroda i njenoj odluci iz novembra 1918. godine o ujedinjenju sa Kraljevinom Srbijom.\n"Niko od nas ko učestvuje u kreiranju politike Srbije i Crne Gore nije mogao da utiče na dešavanja od pre 100 godina, a još manje može da im danas daje dimenziju koju su tada davali oni koji su bili učesnici tog događaja. Tumačenje istorijskih događaja van konteksta okolnosti u kojima su se dešavali ne može da ne dovede do razmimoilaženja u stavovima", kazao je Selaković.\n"Na novoj Vladi je da odlučuje o odluci o proterivanju, to je unutrašnje pitanje Crne Gore, mi se u to ne mešamo, kao što se nismo mešali ni u druga, kao što imamo svoje viđenje o odlukama o Velikoj narodnoj skupštini srpskog naroda i njenoj odluci iz novembra 1918. godine", kazao je.\n"Jer ako poništite odluke Skupštine iz 1918. godine, tvrdeći da je bila okupatorska ili nameštena, o čemu ne govore istorijske činjenice, onda je to samo pledoaje za ono što je trebalo uraditi Srpskoj pravoslavnoj crkvi koja bi potom takođe trebalo da bude proglašena za okupatorsku", rekao je šef srpske diplomatije.\n"I posle više upozorenja da je takvo ponašanje neprihvatljivo, Božović je u petak još jednom omalovažio Crnu Goru, tako što je nelegalnu i nelegitimnu Podgoričku skupštinu 1918. godine nazvao oslobođenjem i slobodnom voljom crnogorskog naroda", navelo je Ministarstvo spoljnih poslova Crne Gore.\nSelaković je kazao da je Božović "govorio u pomirljivom, miroljubivom tonu, rekavši da razlike u pogledima nisu razlog da dve države ne sarađuju i ne budu bliske".\n"Sa Crnom Gorom treba da imamo najbolje moguće odnose, da joj pružamo ruku, ne možemo nikako da pređemo preko činjenice da u Crnoj Gori živi gotovo 30 odsto Srba sa kojima delimo ista identiteska osećanja, istu tradiciju i sistem vrednosti", kazao je šef srpske diplomatije.\nSrbija povlači odluku o proterivanju crnogorskog ambasadora (VIDEO)\nSrbija danas 29.11.2020\n"Povlačimo odluku" VIDEO\nCrna GoraRTSPodgoricaNikola Selaković


KOIKOI imaju "Misispi" - novi video singl - NekiRok\nKOIKOI imaju “Misispi” – novi video singl\nNovi beogradski indie-rock bend KOIKOI predstavio je drugi video singl pod nazivom “Misisipi” sa predstojećeg debi albuma “Pozivi u stranu” koji će biti objavljen 4. juna za izdavačku kuću Moonlee Records.\nU pesmi “Misisipi” prepliću se hipnotišuća psihodelija, rokerska eksplozivnost, višeglasna himničnost , ritmička poskočnost i sveopšta napetost, što nudi odličnu podlogu za akcioni spot na “domaćem Misisipiju”, koji je režirao Raško Miljković.\nRaško, koji je široj javnosti poznat prvenstveno po dugometražnom filmu “Zlogonje” sa kojim je osvojio brojne međunarodne filmske nagrade, o saradnji sa bendom KOIKOI kaže: “Veliko je zadovoljstvo kad radiš spot za pesmu koja ti se dopada. Još je veće zadovoljstvo kada taj spot radiš sa grupom vrhunskih filmskih autora. Najveće zadovoljstvo je kada se u toku snimanja spota osećaš kao da si se opet vratio u studentske dane i to u sred neke veoma zabavne ekskurzije a onda, zamisli, spot ispadne bolje nego što si inicijalno zamislio. Iako su standardi već u startu bili visoko postavljeni. Veliko hvala ekipi i bendu na pozitivnoj energiji, mukotrpnom radu i na veri u sumanitu ideju.”


Vazduh bio nezdrav - Radio Luna\nPočetna UEko Vazduh bio nezdrav\nPromenljiv kvalitet vazduha u Užicu tokom ove nedelje\nNezdrav je kvalitet vazduha kojeg su građani Užica udisali tokom četvrtka do devet časova ovog jutra, pokazuju poslednji rezultati merenja zagađujućih materija, objavljeni na sajtu užičkog Zavoda za javno zdravlje.\nIspitivanja pokazuju da je tokom jučerašnjeg dana u vazduhu u Užicu i Sevojnu bilo više čestica PM 10 i čađi od dnevno dozvoljenih koncentracija.\nfoto izvor: ZZJZ Užice\nZbog prekoračenja dozvoljenih vrednosti se građanima sa srčanim i plućnim oboljenjima, deci i starijima savetuje da izbegavaju boravak na otvorenom, dok se svima preporučuje da smanje fizičku aktivnosti.\nVrlo nezdrav je bio vazduh u Užicu tokom srede. Merna stanica kod užičke Narodne biblioteke je zabeležila tog dana 123 mikrograma po metru kubnom čestica PM 10, dok je granična vrednost 50. Čađi je, takođe, bilo više od propisane granične vrednosti.\nLakše se disalo 15. januara, kada je vazduh u Užicu okarakterisan kao umereno dobar, u Sevojnu dobar.\nUmereno dobro je bilo u Sevojnu i dan ranije, dok je vazduh prvog radnog dana protekle nedelje za osetljivu populaciju bio nezdrav.\nNezdrav vazduh u Užicu je bio tokom nedelje, u subotu umereno dobro.\nVazduh zadovoljavajućeg kvaliteta, umereno dobar, u Užicu je zabeležen tokom više dana od početka ove godine. Najčistiji je bio 2. januara. To je od početka godine bio jedini dan kada je vazduh bio u kategoriji dobrog.\nUžički Zavod beleži da je tokom četiri dana ove godine vazduh bio vrlo nezdrav, posebno zbog prekoračenih dnevno dozvoljenih koncentracija zagađujućih čestica PM 10.\nNa kvalitet vazduha u gradu, smeštenim u kotlini reke Đetinje, najviše utiču individualna ložišta, a primetan je i uticaj saobraćaja, pa i van grejne sezone. Tokom zimskih dana se građani Užica najviše raduju vetru i kiši jer se sa njima zagađenje vazduha smanjuje.\nGodišnji prosek padavina u Užicu relativno mali, oko 990 mm, navodi se u Planu kvaliteta vazduha grada\nOštre zime i prohladna leta su karakteristična za Užice, grad čija konfiguracija terena i specifična arhitektura predstavljaju prepreke strujanju vazduha. Zgaađen vazduh se duže zadržava u kotlini zbog temperaturne inverzije.\nPrepoznaju je najčešće oni koji sa viših nadmorskih visina ili iz okolnih osunčanih naselja fotografišu grad prekriven smogom.\nKakav su vazduh udisali građani Užica tokom prethodne godine, po najavama iz užičkog Zavoda za javno zdravlje biće poznato do kraja meseca i predočeno u godišnjem izveštaju.\nTokom 122 dana prošle godine u Užicu su bila prisutna prekoračenja dnevne granične vrednosti PM10, pokazuje državni monitoring. Zakonska regulativa ne dozvoljava 35 takvih dana tokom jedne godine.\nProšle godine, sredinom januara su u gradu važila slična upozorenja, ograničiti boravak na otvorenom i ne provetravati stanove u jutarnjim i večernjim satima.


Tehnis :: Aktuelnosti :: Svetski dan metrologije\nSvetski dan metrologije, 20. maj, je dan kada se širom sveta obeležava godišnjica potpisivanja Metarske konvencije iz 1875. godine od strane predstavnika sedamnaest država.\nKonvencija je postavila okvir za međunarodnu saradnju u metrologiji i njenu industrijsku, trgovinsku i društvenu primenu. Prvobitni cilj Metarske konvencije - uniformnost merenja širom sveta, podjednako je važan i danas, kao što je bio i 1875. godine. Republika Srbija je pristupila konvenciji 1878. godine.\nTema ovogodišnjeg Svetskog dana metrologije je Stalna evolucija Međunarodnog sistema jedinica. Tema je odabrana jer se očekuje formalno usvajanje jedne od najvećih promena od nastanka Međunarodnog sistema jedinica – SI na redovnom sastanku Generalne konferencije za tegove i mere, u novembru 2018. godine. Predložene promene zasnovane su na rezultatima istraživanja novih metoda merenja koje koriste kvantne pojave i prirodne konstante kao osnovu. Međunarodni sistem jedinica - SI predstavljaće skup jedinica i definicija, od kojih će svaka biti zasnovana na zakonima fizike tako da daju osnovu za usvajanje unapređenja u metrologiji i tehnologiji, kako bi se zadovoljile potrebe budućih korisnika u predstojećim godinama.\nZapravo mnogo šire, metrologija, nauka o merenjima, igra centralnu ulogu u naučnim otkrićima i inovacijama, industrijskoj proizvodnji i međunarodnoj trgovini, kao i u unapređenju kvaliteta života i zaštiti svetske okoline.\nProjekat Svetski dan metrologije zajedno realizuju BIPM i OIML, a Direkcija za mere i dragocene metale, kao nacionalna metrološka institucija Republike Srbije i član Metarske konvencije i drugih međunarodnih metoloških organizacija, aktivno učestvuje u obeležavanju ovog događaja.


Dodik nezadovoljan radom Bisere Turković: "Ona ne provodi vanjsku politiku BiH, već SDA"\nNakon sastanka delegacija SNSD i SP, potvrđena je dobra saradnja partija i konstatovano da koalicija nije upitna.\nPredsjednik SNSD-a Milorad Dodik jedan dio konferencije za novinare posvetio je i ministrici vanjskih poslova BiH Biseri Turković koju je optuživao da ne provodi vanjsku politiku BiH, već SDA, piše “Avaz“.\nOptužuje je i da “želi ubaciti što više migranata u BiH, što je pogubno ne samo za Srbe i Hrvate, već i za Bošnjake.\n“Imamo ozbiljan problem u Ministarstvu vanjskih poslova BiH” – ustvrdio je Dodik u izjavi novinarima u Banjoj Luci navodeći da Turković nije odustala da „spašava SDS-ove kadrove“.\n“Zadržala je i moja pisma vezano za Srebrenicu, a “pustila” bošnjačkog člana Predsjedništva” – rekao je, između ostalog, Dodik dodajući da Turković “ne provodi inostranu politiku BiH, već SDA…“.\n“Mislim da je došlo vrijeme da razgovaramo s SDA i da tražimo da se, možda, koriguje sa stanovništa persone koja to radi. Ona ničim ne doprinosi stabilizaciji odnosa u BiH, već je što više usložnjava…” – ustvrdio je Dodik.\n“Nećemo moći da osporimo njihov prijedlog, jer bi zastoj bio i s druge strane. Minislim da Mehmedagić mora da ispuni zakonske uslove za imenovanje. Očigledno da SDA gura neke svoje principe, to nije dobro za BiH, ali i na Turkovićevoj se najbolje vidi ta politika prema BiH” – ustvrdio je Dodik.


Tri državne medalje\nDatum kreiranja sreda, 31 maj 2017 06:01\nU Somboru je održano Prvensvo Srbije za kadete u rvanju grčko-rimskim stilom, gde su rvači valjevske Mladosti osvojili tri medalje. Najuspešniji je bio Strahinja Đermanović u kategoriji do 85 kilograma, kome je u finalu sa Simovićem iz Kragujevca izmaklo zlato.\nMladi Valjevac je dva puta ove sezone pobeđivao Kragujevčanina, ali mu je u finalu državnog prvenstva falilo sportske sreće, naročito kada je krajem prve runde nesmotrenošću dozvolio protivniku da preokrene rezultat. Na putu do finala Đemanović je sdavladao Gluščevića iz Sombora i Pintera iz Sente, kome se revanširao za poraz na „Trofeju Beograda“. Plasmanom u finale državnog prvenstva, Đermanović je ostao u konkurenciji za odlazak na Evropsko prvenstvo za kadete, koje će biti održano u Sarajevu.\nIlija Lazarević (-76kg) i Lazar Gavrilović (-100kg) osvojili su treća mesta , ali su propustili priliku za plasman u finale. Lazarević je poražen od Nikole Simovića iz Kragujevca, koga je uspevao da pobedi u prethodnim mečevima, pa se sa dve pobede i jednim porazom morao zadovoljiti bronzom, dok je Gavrilović pružio žestok otpor šampioni Čermaku. Valjevski teškaš uspeo je krajem prve runde da se približi na jedan poen zaostatka (5:4), ali nije imao snage za preokret u nastavku. Četvrti valjevski rvač koji je nastupio na prvenstvu države bio je Saša Nedeljković u kategoriji do 69 kilograma, gde je u jedinom meču poražen od Gudovića iz beogradskog Radničkog, najviše zahvaljujući manjku iskustva.\nTri državne medalje u kadetskom uzrastu predstavljaju odličan rezultat, i može se očekivati da valjevski rvači, ukoliko ovako nastave, ponove podvig od prošle godine kada je osvojeno 15 državnih medalja u svim uzrastima. Naredno takmičenje je državno prvenstvo za juniore u Kanjiži narednog vikenda, na kome bi niz osvajanja medalja mogao biti nastavljen.


Najpopularniji crtaći u regionu od sada na novom IDJKids TV kanalu | SBB\nOmiljeni dečiji junaci sa Jutjuba od sada i na novom TV kanalu!\nPilići, Slonići, Vesela Farma, Lola i Mila, najlepše dečije pesmice Ranka Damjanovića samo su neki od sadržaja koje od sada zajedno sa svojim mališanima uzrasta od 2 do 5 godina, možete da gledate na novom dečijem TV kanalu IDJKids u okviru SBB programske ponude.\nIDJKids je lider u proizvodnji dečijih sadržaja, sa preko 800.000 pratilaca i 800 miliona pregleda na Youtube kanalu. Novi TV kanal kompanije United Media IDJKids, sada predstavlja koncept svog Youtube kanala na drugačiji način, nudeći sadržaj na srpskom jeziku koji je već dokazao svoju popularnost među najmlađima.\nNovi kanal i katalog dostupni su od Start paketa za SBB korisnike (pozicija 173) i Total TV korisnike preko EON mobilne aplikacije (pozicija 206), za korisnike van SBB mreže od EON Light TV paketa, kao i u EON Porodičnom i EON Sport + Porodičnom paketu.\nUkoliko već niste, kreirajte EON Kids profil za svoju decu prema uzrastu, kako bi uživali u sigurnom dečijem TV okruženju.\nNastavljamo da pratimo svetske trendove i nudimo savremeni sadržaj prilagođen deci novog doba, koji vole i roditelji.


Arnautović: Nakon osiguranja sredstava, započele aktivnosti na organiziranju izbora - RTV SLON\nArnautović: Nakon osiguranja sredstava, započele aktivnosti na organiziranju izbora\nPredsjednik Centralne izborne komisije (CIK) Bosne i Hercegovine Suad Arnautović potvrdio je danas da su finansijska sredstava od 12.528.000 KM za provedbu općih izbora, zakazanih za 2. oktobar , operativna i da su od jučer na računu CIK-a.\nNa pres-konferenciji u Sarajevu, Arnautović je zahvalio državnom ministru finansija i trezora Vjekoslavu Bevandi na hitnom i potpunom izvršenju odluke visokog predstavnika međunarodne zajednice u BiH Christiana Schmidta koji je bonskim ovlastima nametnuo odluku o osiguranju sredstava za finansiranje izbora.\nPotvrdio je da su već sada započele aktivnosti na organiziranju izbora koje nisu mogle biti započete ili su zaustavljene zbog nedostatka novca, a od toga su, kako je rekao, najkompleksnije javne nabavke.\nPojasnio je da su sve javne nabavke danas pokrenute. Donesene su brojne odluke od kojih se neke tiču štampanja i pakovanje materijala, nabavke ambalažnog materijala, osiguranja usluga oglašavanja u dnevnoj štampi, poštanske dostave izbornog materijala u inostranstvu.\nZahvalio je Arnautović i Schmidtu zbog nametanja ove odluke, istovremeno izražavajući razočarenje zato što to nisu uradile domaće nadležne institucije.\nKazao je i da je završen postupak ovjere 90 političkih stranaka i 17 nezavisnih kandidata, a do 14. juna je rok za ovjeru koalicija, dok je putem aplikacije CIK-a 16.297 osoba otvorilo nalog za unos podataka za glasanje, a za 7.988 osoba u toku je obrada.\nPrethodni članakU FBiH trinaest novozaraženih osoba korona virusom\nSljedeći ČlanakBosnalijek dvije decenije najbolji prijatelj porodice SOS mame Fikrete


Teslini 'Superchargeri' stižu u Srbiju - uskoro izgradnja u Beogradu, Požegi i Nišu\nKako piše portal B92, Tesla planira da izgradi pomenute brze punjače u šest zemalja jugoistočne Evrope do kraja godine, a među državama koje će dobiti ove stanice je i Srbija. Kompanija namerava da izgradi po tri stanice u Rumuniji i Srbiji i po jednu u Bugarskoj, Bosni i Hercegovini, Makedoniji i Moldaviji.\nPunjači u Srbiji, prema mapi na Teslinom sajtu nalaziće se u blizini Beograda, Požege i Niša. Takođe, kompanija planira da doda četiri nove stanice na svoje već postojeće dve u Hrvatskoj, dok Slovenija takođe broj tri brza punjača Tesla Motorsa.\nMreža punjača u Srbiji plan za budućnost\nIako se Srbija ne može pohvaliti veliki brojem vozila na električni pogon, pre svega zbog neadekvatne infrastrukture, odluka kompanije iz SAD-a zasniva se na činjenici da je naša zemlja na glavnom putnom koridoru koji povezuje zapadni deo Starog kontinenta sa Azijom i Turskom – te da veliki broj vozila iz inostranstva među kojima su i električni, tokom sezone pređu put upravo preko Srbije.\nGaraža Zeleni Venac moći će da se pohvali sa brzim punjačem za vozila kompanije Tesla.\nPodsećanja radi, Pančevo je pored Čačka bio prvi grad na kome su instalirani punjači za elektro vozila, dok je Beograd pre par dana takođe dobio brze univerzalne punjače ispred Mašinskog fakulteta. Štaviše, iz Vlade Srbije najavljuju da bi u nekom narednom periodu moglo da se započne sa instalacijom punjača na srpskim auto-putevima, čime bi i započela sama modernizacija istih, ali za sada sve ostaje na planovima koje bi EPS mogao da realizuje u narednih par godina – ukoliko se ispune svi potrebni uslovi.


Nepominjanje Savamale u izveštaju EK budi zebnju kod gradjana\nZaštitnik gradjana Saša Janković izjavio je danas da to što slučaj Savamala nije pomenut u izveštaju Evropske komisije o napretku Srbije možda olakšava dijalog na vrhu vlasti, ali sigurno budi zebnju kod gradjana u prave razloge za evropske integracije.\nJanković je za agenciju FoNet rekao da je slučaj Savamala najbolja ilustracija problema u vladavini prava, zakonitom radu organa javne vlasti i pravnoj sigurnosti gradjana Srbije.\nEvropska komisija bira kojim će pojedinačnim slučajevima ilustrovati pojave o kojima se piše u izveštaju, rekao je Janković i dodao da vlast, uprkos tome što u izveštaju izričito nije pomenuta Savamala, jasno shvata koliko je to negativno prihvaćeno i ocenjeno.\n„Evropskim integracijama ne težimo da bismo zakačili bedž EU na pocepano odelo, već zato što sa vladavinom prava, zakonitošću u radu državnih organa, poštovanjem ljudskih prava i pravne sigurnosti gradjana, ne sme da bude kompromisa“, rekao je Janković.\nNepoznate maskirane osobe uz pomoć bagera srušile su nekoliko objekata u beogradskom kvartu Savamala u noći izmedju 24. i 25. aprila. Premijer Srbije Aleksandar Vučić izjavio je da su u taj slučaj umešani ljudi iz samog vrha gradske vlasti Beograda ali tužilaštvo još nije odlučilo da li će da pokrene istragu.


Šarović: Došli smo u situaciju da ćemo izgubiti izvoz krušaka u Rusiju – Fokus.ba\nbivši ministar ekonomije\nNa pitanje zašto se to dešava, Šarović je rekao da je BiH preuzela obavezu 2019. godine da će dvije godine uzastopno vršiti analize i podnositi izvještaj o pojavi eventualne bolesti kod živine što novi saziv Vijeća ministara nije uradio\n– Sad smo u situaciji da se sve to izgubi jer je nemar zavladao u Vijeću ministara – ocijenio je Šarović.\n– MVTEO je nadležno, ali testiranja vrše entitetski nivoi. Komentar jednog državnog ministra da su ‘neke firme iz FBiH dobile dozvolu’ je neoprostiva glupost. Ured za veterinarstvo daje dozvole, da li se radi o kompaniji iz Srpca, Mostara, Banje Luke, Sarajeva, nebitno. Sve što smo stekli, sada ćemo izgubiti i trebaće nam godine da vratimo – pojasnio je Šarović, saopćeno je iz SDS-a.\nŠarović: Dodikova izjava dokaz nesposobnosti vlasti\nŠarović se nada dobrim rezultatima srpske liste na izborima u Mostaru


Poslanici DS, LSV i SVM: Uhapsite nas sve | Autonomija\nPoslanici DS, LSV i SVM: Uhapsite nas sve\nDržava u kojoj se vlast smenjuje političkim progonom i hapšenjem, nije pravna država\nPoslanici Skupštine AP Vojvodine iz poslaničkih grupa DS, LSV i SVM predali su danas zahtev specijalnom tužiocu za organizovani kriminal Miljku Radisavljeviću, u kojem traže da zaštiti poslanike vojvođanske skupštine od, kako kažu, političkog progona.\nČetrdesetak poslanika danas oko 12 sati došlo je ispred Specijalnog suda gde je Radisavljeviću i predalo taj zahtev.\nKako je novinarima rekao potpredsednik pokrajinske skupštine Milivoj Vrebalov, država u kojoj se vlast, kako kaže smenjuje političkim progonom i hapšenjem, nije pravna država.\n„Predali smo dopis tužiocu Miljku Radisavljeviću jer želimo da stane u odbranu ustavnog poretka i vladavine prava i zaustavi politički progon u Skupštini AP Vojvodine“, rekao je Vrebalov.\nPrema njegovim rečima, vladajuća većina u vojvođanskom parlamentu nastaviće da zastupa interese građana Vojvodine i da čuva instituciju pokrajinske skupštine.\n„Očekujem da će pročitati dopis i da će sprovesti naš apel, odnosno da će zaštiti poslanike i vladavinu prava u Srbiji“, naveo je Vrebalov.\nPotpredsednik vojvođanskog parlamenta Dušan Jakovljev objasnio je da su poslanici vladajuće većine u Vojvodini danas došli ispred Specijalnog suda jer je, kako tvrdi, pokušaj prekomponovanja vlasti u Vojvodini postao „krajnje brutalan“.\n„Događaju se hapšenja, kamenuju se kuće i nudi da će im sud gledati kroz prste. I kad se neko usudi da to javno kaže, umesto da munjevitom brzinom nadležni organi reaguju vi od onih istih koji su mu to nudili dobijete njeg,ov psihološki profil gde se kaže da je on takva ličnost i da to može očekivati“, rekao je Jakovljev.\nOn je rekao da je uveren da će naići na pozitivan odgovor Radisavljevića i poručio da prisustvo vladajuće većine Skupštine Vojvodine ispred Specijalnog suda, pokazuje da nema krize vlasti u toj pokrajini.\nNa pitanje novinara šta nameravaju da učine ukoliko im Radisavljević ne da pozitivan odgovor, Jakovljev je objasnio da su državne institucije jedina adresa na koju mogu da se obrate.\n„Nemamo drugog načina nego da se obratimo institucijama. Ako ne bude odgovorio doći ćemo ponovo, a ako ovo ne bude prava adresa otići ćemo na drugu – u Skupštinu Srbije, zamolićemo predsednika Vlade i predsednicu Skupštine da nas prime. U pitanju je pokrajinski parlament koji mi, kao izabrani poslanici, moramo da očuvamo i njegovo dostojanstvo i efikasnost jer tako čuvamo Vojvodinu i Srbiju“, rekao je Jakovljev.\nŠef poslaničke grupe SVM Šandor Egereši objasnio je novinarima da je Predsedništvo te stranke sinoć donelo odluku da prisustvuje današnjem protestu u znak solidarnosti sa šefom poslaničke grupe DS u vojvođanskom parlamentu Borislavom Novakovićem koji je uhapšen 28. novembra.\n„Novakovića lično poznajem 25 godina. On je skroman i častan čovek i zato verujem u njegovu nevinost“, rekao je Egereši.\nOn je dodao da pravna država treba da funkcioniše u Srbiji i poručio da želi da veruje u nezavisnost sudstva i tužilaštva i da to nije politički obračun sa neistomišljenicima.\nDS je optužila juče predstavnike SNS i Treće Srbije iz Novog Sada da pod okriljem borbe protiv korupcije vrše progon političkih neistomišljenika.\nPoslanik DS u vojvođanskom parlamentu Jovan Tišma izneo je optužbe protiv četiri člana SNS i Treće Srbije koji su mu, kako je rekao, prethodnih šest meseci predlagali prelazak u članstvo Treće Srbije da bi mu zauzvrat pomogli u sudskom postupku koji se vodi protiv njega.


„U Siriji nije bilo većih čarki niti značajnih konfliktnih situacija između američke i ruske vojske“\nIzvor: Vostok.rs, 23.Jul.2020, 10:15\nU Siriji nije bilo većih čarki niti značajnih konfliktnih situacija između američke i ruske vojske, izjavio je zamenik komandanta Zajedničke združene operativne grupe operacije „Nepokolebljiva odlučnost“ general-major američkog ratnog vazduhoplovstva Kenet Ekman.\n„U istočnoj Siriji, na taktičkom nivou, na nivou vojnik-vojnik, uvek postoji rizik od nesporazuma. Zaista nismo imali značajnih sukoba između naših snaga. Mi ovo veoma pažljivo pratimo“, naglasio je general-major. Prema njegovim rečima, nesporazumi među vojnicima praktično ne vode tome da oni počnu da govore povišenim glasom. Amerikanci i Rusi uglavnom slede protokole koji su na snazi. „Ruske i koalicione snage kreću se po istim mestima. Kontakt se, ustvari, događa vrlo često. U vazduhu i na kopnu. Da budem iskren, naše snage navikle su na dejstva u međusobnoj neposrednoj blizini. Pri tome je cilj da se izbegnu sukobi i iznenađenja“, istakao je Ekman. On je dodao da im je do sada uspelo da izbegnu konfliktne situacije.


Izvor: N1 televizija, 14.Feb.2018, 22:38\nTrener Efesa Ergin Ataman prokomentarisao je posle plasmana u polufinale Kupa Turske i velike pobede nad Fenerbahčeom odluku Željka Obradovića da se ne rukuje sa njim.\n"Nije prišao. Jednostavno nije došao do mene. Tako je želeo. Rekao sam na konferenciji pred utakmicu da je problem prevaziđen. Danas sam bio spreman da pružim ruku. Nije prišao, to je bila njegova odluka", rekao je Ataman.\nSrpski stručnjak i Ataman nisu se rukovali ni uoči početka >> Pročitaj celu vest na sajtu N1 televizija << utakmice, a "rat" je počeo kada je Ataman odbio da se pozdravi sa Obradovićem posle nedavnog poraza u prvenstvenom duelu (100:74).\nTrener Efesa je posle utakmice pojasnio svoj nesportski potez, a nekoliko dana kasnije je i prozvao Obradovića zbog čuvenog šamara kapitenu Melihu Mahmatogluu.\nAtaman je posle nesuglasica sa Obradovićem prokomentarisao i igru svog tima.\n"Bila je to velika borba. Publika je sigurno uživala, gledali su veoma dobru košarku. Kontrolisali smo igru od početka do kraja meča. Ipak, Fener ima dobar tim, nikada ne odustaju. Vratili su se u meč na kraju utakmice, ali smo i pored problema sa brojem faulova uspeli da slavimo", rekao je Ataman i dodao:\n"Na kraju, želeo bih da se zahvalim Fenerbahčeu, a posebno njihovom treneru koji nas je tako dobro motivisao da pobedimo".


Jeftini letovi iz Somalije za Kirgistan - Avionske karte Somalija Kirgistan - eSky.ba\nLetovi iz Somalije za Kirgistan\nPretražite letove iz Somalije za Kirgistan\nProvjerite najbolje ponude letova iz Somalije za Kirgistan\n✔ Postoje li posebne ponude za letove iz Somalije za Kirgistan na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Kirgistan?\n✔ Ako rezerviram let iz Somalije za Kirgistan, mogu li rezervirati ujedno i smještaj?\n✔ Koje avio-kompanije nude letove iz Somalije za Kirgistan?\nBudite sigurni, da na eSky.ba ponuda letova iz Somalije za Kirgistan uključuje ne samo niskotarifne avio-kompanije, već i one koje su specijalizirane za visoki standard.


april 30, 2018 | Vesti Dana\nIslamska država preuzela je odgovornost za jutrošnji dvostruki napad bombaša samoubica u avganistanskoj prestonici Kabulu, u kojem je ubijeno 25 ljudi, uključujući osam novinara, prenosi AP. Avganistanska filijala ove ekstremističke organizacije, poznata i kao Pokrajina Korasan, objavila je hitno saopštenje na sajtu povezanom s Islamskom državom, navodeći da je cilj napada bilo sedište „otpadničkih“ avganistanskih … Read moreKRVAVI PIR: Islamista pobio 25 ljudi, 8 ubijenih su novinari! (VIDEO)\nIzveštač iz Brisela italijanskog lista „Republika“ Alberto D’Arđenio tvrdi da je predsednik Francuske Emanuel Makron u pravu kada tvrdi da pre nego što se EU dalje proširi, mora biti reformisana, ali da posle reforme niko ne bi imao ništa protiv integracije Zapadnog Balkana u Uniju. „Dojče vele“ prenosi da je D’Arđenio u autorskom tekstu za … Read moreITALIJANSKI NOVINAR: Čemu se vi Srbi nadate, nema ulaska u EU pre nego što se reše svi problemi na Balkanu!\nAko Hrvatska hoće diplomatski rat, imaće diplomatski rat, izjavio je potpredsednik vlade i ministar spoljnih poslova Ivica Dačić i izrazio očekivanje da će prevladati razum i da će se nastaviti putem dobrosusedske saradnje. „Ukoliko zvanični Zagreb odluči da povuče ambsadora iz Beograda, kako se spekuliše, isto ćemo uraditi i mi sa našim ambasadorom u Zagrebu. … Read moreDAČIĆ: Ukoliko Hrvati žele diplomatski rat dobiće ga!\nPredsednik Republike Srpske Milorad Dodik rekao je da bi „Dejton dva“ doveo do raspada BiH, kao i da su stranci dosta uništili Dejtonski mirovni sporazum, ali da je, uprkos tome, potrebno boriti se i graditi što veći autonomni status za Srpsku. „Svaka druga priča — o Dejtonu dva, Dejtonu šest — dovela bi do raspada BiH“, naglasio je Dodik. … Read moreDODIK: Želite „Dejton dva“, on može samo da dovede do raspada BiH!


U Beogradu počinje Sajam nameštaja › Made-in-Germany.rs\nDanas na Beogradskom sajmu počinje 55. Međunarodni sajam nameštaja, opreme i unutrašnje dekoracije, najvažniji događaji u Jugoistočnoj Evropi u sferi dizajna, proizvodnje i distribucije nameštaja, na kome će se do 12. novembra predstaviti više od 520 izlagača iz 45 zemalja.\nU najavi organizatora se ističe da će u fokusu ovogodišnje manifestacije biti kompanije posvećene dizajnu, kvalitetu i funkcionalnosti nameštaja. Prema očekivanjima događaj bi trebalo da poseti oko 90.000 ljudi, a zbog povećanog interesovanja učesnika, izlagački prostor je ove godine proširen i na hale 7, 8 i 9.\nPored domaćih kompanija i poznatih brendova, na beogradski Sajam nameštaja dolazi i zapažen broj izlagača iz Nemačke, Italije, Turske, Slovenije, Rumunije, Švajcarske i drugih zemalja regiona i Evrope. Na manifestaciji će, takođe, biti promovisana i domaća drvna i industrija nameštaja, jer, kako se ističe u saopštenju, Srbija poseduje kvalitetnu sirovinsku bazu, očuvane prirodne resurse i dobar kvalitet izrade.\nPosetioci će tokom Sajma moći da pogledaju i Izložbu mladih dizajnera, koja će okupiti mlade i perspektivne autore, a vrhunac manifestacije biće oličen je u nagradi „Zlatni ključ“ koju internacionalni žiri dodeljuje najuspešnijim izlagačima za 2017. godinu.\nU sklopu pretećeg programa, na sajmu će biti organizovani i „Design Talks“, razgovori sa dizajnerima i arhitektama, koji će se odvijati svih šest dana trajanja Sajma, a ugostiće veliki broj uglednih govornika iz celog sveta.\nIstovremeno sa ovim događajem, u halama 5 i 9 održaće se i 55. Međunarodni sajam mašina, alata i repromaterijala iz oblasti drvne industrije, pa organizatori očekuju da se na Beogradskom sajmu okupi više od 13.000 stručnjaka iz oblasti drvne industrije i proizvodnje nameštaja, ali i dizajnera koji će svoje proizvode izložiti na više od 60.000 kvadratnih metara prostora.\nViše informacija o ovogodišnjem Međunarodnom sajmu nameštaja, opreme i unutrašnje dekoracije može se naći na sajtu organizatora: http://sajamnamestaja.rs.


SEEbiz.eu / BA / Moody's potvrdio ocjenu kreditnog rejtinga B1 za Crnu Goru\nMoody\_\_\_'s kreditni rejting Crne Gore\nDatum objave: 18.04.2019. - 19:33:42\nIz Ministarstva finansija Crne Gore saopćeno je da je takav kreditni rejting rezultat, prije svega, visokog rasta bruto domaćeg proizvoda - BDP po stanovniku, institucionalnog jačanja podržanog perspektivom pridruživanja Evropskoj uniji, privlačnosti za strane direktne investicije, kao i značajnih investicionih projekata u sektoru transporta, turizma i energetike, prenosi Anadolija.\n"Istovremeno, pozitivni izgledi uz rejting B1 odražavaju povoljne srednjoročne izglede zemlje, podržane adekvatnim strukturnim reformama, ali i mjere konsolidacije koje Vlada u kontinuitetu provodi, a kojima se doprinosi jačanju fiskalne pozicije Crne Gore", navodi se u saopćenju.\n"U izvještaju se navodi da je rast BDP-a u prošloj godini od 4,9 odsto vođen, prije svega, investicijama, ali i još jednom godinom rekordne turističke sezone. Osim toga, pozitivna kretanja na tržištu rada su, uz rast zaposlenosti, podržala rast potrošnje domaćinstava, dok je priliv stranih direktnih investicija bio nešto niži u odnosu na prethodnu godinu, ali uz zadržavanje i dalje visokog nivoa od devet odsto BDP-a", saopćeno je iz Ministarstva finansija.\nTakođer, eksperti te kreditne agencije u izvještaju navode da će slabiji globalni ekonomski izgledi doprinijeti nižim stopama rasta.\nI pored navedenog, za Crnu Goru predviđaju snažan poslovni ciklus, uz stope rasta na nivou od tri posto u ovoj i 3,2 posto u 2020. godini, odnosno iznad desetogodišnjeg historijskog prosjeka od 1,9 posto.\n"Kao važna okosnica budućeg razvoja Crne Gore i daljeg poboljšanja kreditnog rejtinga navodi se jačanje konkurentske pozicije koje će se ostvariti implementacijom projekata u sektorima turizma i energetike, kao i ublažavanjem eksternih rizika", rekli su iz Ministarstva finansija.\nU ovogodišnjem izvještaju Moody'sa istaknuto je da je Crna Gora vodeća zemlja u procesu pridruživanja EU među balkanskim zemljama, što predstavlja dalji podsticaj za unaprjeđenje vladavine prava i institucionalnih kapaciteta u narednim godinama.\n"Od početka pregovora o pridruživanju EU u junu 2012. godine, Crna Gora je otvorila 32 od 33 pregovaračkih poglavlja i ima tri privremeno zatvorena poglavlja", zaključuje se u saopćenju.


Odjeci posete Karen Donfrid Beogradu\nPomoćnica američkog državnog sekretara za Evropu i Evroaziju Karen Donfrid otišla je iz Beograda dalje na svoju turneju po regionu. U utorak je sa srpskim zvaničnicima razgovarala iza zatvorenih vrata. U saopštenjima posle sastanaka sa predsednikom Aleksandrom Vučićem i predsednicom tehničke vlade Anom Brnabić, navedeno je da se razgovaralo o bilateralnim odnosima, dijalogu Beograda i Prištine, evropskim integracijama, "Otvorenom Balkanu" , a u jednoj rečenici u saopštenju sa Andrićevog venca pomenuto je i da je tema bila odnos Srbije prema situaciji u Ukrajini.\nPrema rečima predsednice tehničke vlade Ane Brnabić njen sastanak sa Donfrid je bio "težak, konstruktivan i korektan". Brnabić je takođe za TV Pink izjavila da joj je "zujalo u glavi" posle sastanka od "napetosti da se brane sopstveni stavovi, a da se istovremeno napravi prostor za dalje jačanje odnosa sa SAD".\nDonfrid je stigla u Beograd u momentu kada pritisci na Srbiju da uvede sankcije Rusiji zbog invazije u Ukrajini, često dolaze iz EU i predstavnika zemalja članica, a nedavno su u Beogradu bili i američki senatori koji su takođe iskazali očekivanje da se Srbija, kao zemlja kandidat za članstvo, uskladi sa spoljnom politikom EU. Međutim, sudeći po saopštenju, ta tema nije bila dominantna u razgovorima.\nKonstruktivnost umesto pritisaka\nZoran Milivojević, diplomata u penziji, to objašnjava drugačijim pristupom američke administracije - gde je možda veća šargarepa od štapa.\n"Videlo se iz ove posete... jedan konstruktivan pristup administracije, nisu bile glavne one teme koje opterećuju i koje su izgledale kao dominantne. Naprotiv. Podrška prvo Srbiji u evrointegracijama, podrška tom ekonomskom pristup i konceptu, podrška Otvorenom Balkanu, to su ozbiljne poruke američke administracije. Sigurno su bila ova pitanja i nema sumnje da je američki stav potvrđen i Srbija to ima u vidu, i kada je reč o normalizaciji odnosa i međusobnog priznanja Beograda i Prištine, i kada je reč o odnosu o rusko-ukrajinskom sukobu i potrebi da se srpska strana izjasni na određeni način. Ali, ipak je duh konstruktivnosti bio prisutniji od insistirianja na tim pitanjima i uslovljavanju, što je jako važno i ukazuje da američka administracija, razumevanjem pozicija Srbije, nalazi da je to bolji mehanizam nego mehanizam pritisaka", kaže Milivojević za Glas Amerike i dodaje da su se "Amerikanci ponašali mnogo konstruktivnije od Evropljana".\nI profesor Ivo Visković sa Fakulteta političkih nauka, koji je bio i ambasador u Nemačkoj, veruje da Zapad u ovom trenutku Srbiji mora da ponudi i neki podsticaj - prvenstveno zbog raspoloženja javnog mnjenja.\n"Mislim da se mora očekivati i neka vrsta razumevanja od strane Zapada – i SAD, i EU, i neka vrste uslovno rečeno šargarepe, nečega što se Srbiji ipak mora ponuditi. Jer, nažalost, međunarodna politika je zasnovana prvenstveno na interesima i svako zna da se ne može naterati bilo koga da uradi nešto što je za njega relativno nepovoljno ili moguće čak i štetno, a da mu se zauzvrat ne da bar naznaka nekakvih mogućnosti, svojevrsne nagrade, ili se direktnim postupanjem, direktnim činjenjem to odmah ne ostvari. Obećanje u međunarodnim odnosima nije baš velika sigurnost da će biti i ostvareno, ali se mora u ovom slučaju voditi računa o tome da ukoliko srpsku rukovodstvo bude prisiljeno da prihvati stavove koji nisu ni malo popularni u javnom mnenju – ono mora na neki način dobiti neku vrstu satisfakcije, neku vrstu nadoknade, jer inače nema tog političara na svetu koji bi prihvatio da radi nešto što je direktno protiv njega, a da nikakvu korist iz toga ne izvuče".\nSa druge strane, Visković naglašava da je "lako tuđe brige rešavati elegantno", te da američki predstavnici u Beogradu znaju da EU treba da reši problem integrisanja Srbije i da su interesi SAD na ovom podneblju više fokusirani na pitanje Kosova i eventualno pristupanje zemalja regiona NATO-u.\nObojiica diplomata napominju da su pritisci na vlasti u poslednje vreme Srbiji sve veći i da se smanjuje stepen razumevanja za postizbornu poziciju Beograda koji odbija da uvede sankcije Rusiji. Konkretne posledice takvog stava mogle bi da se osete već u junu na samitu EU i lidera zemalja Zapadnog Balkana u junu.\n"I to će biti prvi test kako Zapad na to gleda. Ukoliko ne bude otvaranja novog klastera, to će značiti da Evropa već kažnjava Srbiju i da je to početna forma kažnjnavanja. Kada je reč o Americi, to može da se oseti kroz podršku Amerike stavovima Evrope vezano za evropske intergracije i kroz poruke koje se tiču naših odnosa u sferama ekonomije, pristup projektima, programima itd", kaže Zoran Milivojević.\nProfesor Visković napominje da je predsednik Srbije i na unutrašnjem planu pod pritiskom da ne uvede sankcije Rusiji, ali da će na kraju ipak morati da popusti - makar delimično.\nDa li se u Srbiji priprema teren za uvođenje sankcija Rusiji?\n" Ja pretpostavljam da će se na kraju ipak morati birati neka vrsta sankcija i da će to biti one koje su najmanje bolne za Rusiju, gde se na neki način može naići na njihovo donekle razumevanje. A činjenica jeste da što kasnije neku odluku donosiš, to si u nepovoljnijoj poziciji. Po pravilu unutar EU svi nastoje da utiču na formulisanje odluka i učestvuju u što ranijim fazama pripremanja i donošenja odluka. Mi nismo u toj poziciji, nismo članica, ne možemo to raditi – čekamo do zadnjeg časa i onda zaista dođemo u takvu poziciju, ili smo stavljeni u takvu poziciju da gotovo nemamo izbora. Postoje samo mogućnosti da napraviš nešto jako loše, a praktično si nateran da prihvatiš stav koji je zauzet od strane Zapada – sa jedne strane EU, a sa druge SAD".\nNekoliko dosadašnjih poteza Srbije, kada je reč o stavu prema ratu u Ukrajini, zapadne vlasti su pohvalile. Najpre, glasanje za rezolucije u UN kojima se osuđuje ruska agresija na Ukrajinu, a potom i glasanje za suspenziju Rusije iz Saveta za ljudska prava UN. Srbija se do sada nije uskladila ni sa jednim od paketa evropskih sankcija Rusiji, ali jeste podržala odluku Brisela o produženju sankcija nekadašnjem ukrajinskom predseniku Viktoru Janukoviču.\n"Putinova izjava o Kosovu smanjuje težinu podrške u Savetu bezbednosti"\nPredsednik Rusije Vladimir Putin izjavio je da su Donjecka Narodna Republika i Luganska Narodna Republika postale nezavisne na osnovu presedana Međunarodnog suda pravde prilikom odlučivanja o nezavisnosti Kosova.\nOn je istakao da je "pročitao sva dokumenta Međunarodnog suda pravde u vezi sa Kosovom i da se dobro seća odluke u kojoj se navodi da u ostvarivanju prava na samoopredeljenje određena teritorija bilo koje države nije u obavezi da od centralnih vlasti traži dozvolu da proglasi suverenitet".\n"Naravno da, kada tumačite jedan slučaj kao presedan koji vama daje pravo da se tako ponašate, vi implicitno priznajete da je taj drugi slučaj završen. Rešen. Drugim rečima, vi priznajete da je Kosovo nezavisna država da biste, koristeći to, priznali dve novoproglašene, samoproglašene države na teritoriji Ukrajine. I u tom pogledu, bez obzira što neki dosta benevolentno tumače tu izjavu - da se on samo poslužio tim primerom, faktički ti kad se služiš tim primerom – ti ga prihvataš kao legitiman, kao nešto što je u stvarnosti se već dogodilo i u tom smislu mislim da je, bez obzira na sve ostalo, njihova podrška u SB UN sada mnogo drugačija, mnogo manju težinu ima nego što je imala dok se ovo nije dogodilo i dok oni nisu sami priznali te za koje smatraju da su pandan kosovskom slučaju", objašnjava profesor Ivo Visković.\nSrbija još nema ni novu vladu koja bi mogla da donese odluku o sankcijama. Konačnih rezultata parlamentarnih izbora nema ni posle više od tri nedelje, zbog ponavljanja glasanja na određenim biračkim mestima i prigovora na regularnost koje Republička izborna komisija razmatra.\nDonfrid i Eskobar na Kosovu "u ključnom trenutku za Evropu i Balkan"\nEvropska komisija: Stav Srbije o agresiji Rusije na Ukrajinu uticaće na integracije\nVučić sa Bocan Harčenkom: Srbija čuva prijateljstva sa Rusijom i Kinom\n„Pritisci na Srbiju iz EU sve jači, pitanje da li će vlast moći da ih priušti“


Poseta delegacije grada Šandorfalva iz Mađarske Novom Bečeju\nU četvrtak, 16. juna predstavnici grada Šandorfalva iz Mađarske posetili su opštinu Novi Bečej, gde su se sa predstavnicima lokalne samouprave dogovarali o projektima međugranične saradnje.\nDelegaciju u sastavu Gajdošne Pataki Žužana, gradonačelnica Šandorfalve, dr Banfi Margit, načelnicu gradske uprave, Ildiko Čaba, šefa tehničke službe i Levente Horvath, načelnika gradskog menadžmenta su dočekali predsednik opštine Novog Bečeja Saša Maksimović, predsednik Skupštine opštine Mirjan Jakšić, član opštinskog veća za obrazovanje Balo Tibor, kao i Kristijan Lukić i Jovana Vokić, stručni saradnici za upravljanje projektima.\nPovod današnjeg susreta je bila mogućnosti prekogranične saradnje, u okviru programa prekogranične saradnje Mađarska-Srbija, pošto bi javni poziv trebao biti uskoro objavljen, a pošto je to veoma ozbiljna dokumentacija, veoma je bitno sve započeti na vreme, jer takvi projekti podrazumevaju nekoliko meseci pripreme.\n„Prvenstveno, došli smo da čestitamo novom rukovodstvu i poželimo im dobro i uspešno poslovanje, a zatim da učvrstimo prijateljstvo i sa novim rukovodstvom, nastavljajući saradnju, koju smo imali sa prethodnim rukovodiocima. Naime, želimo ostvariti međugraničnu saradnju na projektima između dva grada, pošto koliko smo upoznali Novi Bečej, imamo skoro ista interesovanja i planove, prvenstvenu na polju turizma, a potom bismo voleli vezu naša dva grada preneti i na polje privrede. Šandorfalva je grad od 8200 stanovnika, nalazi se pored Segedina, a grad je sličan Novom Bečeju. Iz tog razloga smo pomislili da tek tada možemo uznapredovati ako nastavimo ovu saradnju i tu saradnju smo sad ponudili predsedniku opštine Novi Bečej. Ova dva grada su za sada samo prijateljski gradovi, ali možemo očekivati za oko godinu dana i da se pobratimimo“-izjavila je Gajdošne Pataki Žužana, gradonačelnica grada Šandorfalve.\nTokom današnjeg razgovora se razgovaralo o mogućim projektima, koje je obuhvatilo nekoliko pravaca, počev od turizma, pa sve do razvoja privrede.\n„Imali smo danas tu čast da ugostimo gradonačelnicu Šandorfalve, gospođu Žužanu Pataki, gde smo se dogovorili o budućoj saradnji dva grada-Šandorfalve i Novog Bečeja, na IPA projektima, odnosno na međugraničnoj saradnji Srbije –Mađarske na projektima turizma. Međutim, postigli smo jedan dogovor što nije bilo predviđeno današnjim protokolom, a to je saradnja privrednika između naše opštine i njihovog grada, a takođe smo se dogovorili i o zajednički nastupu i sa bratskim opštinama koje ima opština Novi Bečej i sa bratskim opštinama koje ima Šandorfalva- na prezentaciji obe opštine, a to je po mom mišljenju korak koji naša opštinska uprava još nije imala, tj. da Novi Bečej nikad nije imao takav zajednički nastup sa gradovima ka Evropi. Mislim da će ovo biti uspešna saradnja“-rekao je Saša Maksimović, predsednik opštine Novi Bečej.\nGradonačelnica Šandorfalve je pozvala predstavnike opštine Novi Bečej da u julu posete Šandorfalvu, kada će biti proslava njihovog grada.


Dokumenta daju za pravo... - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Dokumenta daju za pravo...\nDokumenta daju za pravo...\nutorak, 21 februar 2012 09:22\nGrad Kragujevac oko šest godina pregovara sa Ministarstvom odbrane o razmeni vojne imovine. Brojna dokumenta svedoče da je 2008. godine gotovo postignut dogovor vezan za kasarnu ''Vojvoda Radomir Putnik'', čija je vrednost tada procenjena na četiri i po miliona evra. Ipak, čitavu stvar zaustavila je nova procena Poreske uprave, prema kojoj ova imovina vredi više od 30 miliona evra.\nO tome kako su tekli pregovori o razmeni vojne imovine možda najbolje svedoči dopis, kojim je uprava za odnose sa javnošću Ministarstva odbrane u aprilu 2010. godine odgovorila na zahtev naše medijske kuće. Zanimljivo je, medjutim, da je aktuleni ministar odbrane Dragan Šutanovac u intervjuu za našu televiziju rekao da dogovor o razmeni vojne imovine zavisi od agilnosti lokalne samouprave.\nInače, javni poziv za prodaju kasarne Radomir Putnik Ministrstvo odbrane je već 2 puta objavljivalo u listu ''Politika'', ali kupaca nije bilo. Iz gradske uprave poručuju da su i dalje zainteresovani za ovaj objekat, ali se kako ističu, nadaju realinojoj proceni njegove vrednosti. Kompleks od 8,5 hektara u samom centru Kragujevca planiran je za izgradnju velike gradske pijace, zgrade biblioteke i novog pozorišta.


"San Siro" čeka Tadića? - Sportske.net\n"San Siro" čeka Tadića?\nFenomenalna sezona u dresu Tventea i individualni učinak Dušana Tadića u holandskoj Erediviziji povećali su cenu i interesovanje za srpskim reprezentativcem. Holandski mediji javljaju da je jedan od glavnih interesenata slavni Milan.\nSezona na izmaku nije bila berićetna za srpsku reprezentaciju ali su zato pojedini srpski internacionalci imali fantastičan učinak u svojim klubovima.\nPored Matije Nastasića i Aleksandra Kolarova, koji su sa Sitijem osvojili trofej, odličnom sezonom, posebno na individualnom planu, može da se pohvali i Dušan Tadić, prvotimac Tventea.\nBivši fudbaler Vojvodine upisao je u tekućoj sezoni 16 pogodaka i 14 asistencija a broj asistencija kojima je spajao svoje saigrače sa golom svrstava ga u red najboljih asistenata Starog Kontinenta.\nZbog svega navedenog, ali i zbog činjenice da u Tventeu igra od 2012. godine i da je taj tim i holandsku ligu prerastao svojim kvalitetom, očekuje se da Dušan Tadić tokom leta promeni sredinu.\nMediji u Holandiji prenose vest da je za usluge srspkog reprezentativca zainteresovan slavni Milan, klub koji će iza sebe ostaviti jednu od najlošijih sezona u svojoj bogatoj istoriji i koji sprema "renoviranje" tima tokom leta.\nNije poznato koliko bi Milan mogao da ponudi za Tadića, odnosno koliko je Tvente spreman da traži, ali se trenutna cena srpskog internacionalca procenjuje na oko 10 miliona evra.\n"Rosoneri" se kolo pre kraja sezone nalaze na poziciji koja ih vodi u evropske kvalifikacije i velika je verovatnoća da će taj parametar biti presudan u sastavljanju tima za narednu sezonu. Ostaje da se vidi da li ćemo Tadića naredne sezone gledati u Seriji A, u klubu bogate evropske tradicije koji se samo trenutno nalazi u nezavidnom položaju.


BalkanMagazin :: Vud Mekenzi: Potražnja nafte ove godine veća za 7 odsto\nsubota, 30. januar 2021 09:18\nGlobalna potražnja za naftom bi trebalo da ove godine poraste za gotovo 7 odsto, čemu će pomoći bolji ekonomski izgledi i distribucija vakcina protiv COVID-19, ocenjuje renomirana konsultantska kuća Vud Mekenzi. (foto: Rafinerija nafte, Pixabay)\nOčekuje se da ukupna potražnja za naftom ove godine bude u proseku 96,7 miliona barela dnevno (Mbd), predviđa konsultantska kuća Vud Mekenzi (Wood Mackenzie). To je za 6,3 miliona barela više nego prošle godine, kada je potražnja zabeležina najniži nivo u poslednjih osam godina, pokazuju podaci Međunarodne agencije za energetiku.\nUprkos potencijalnom povećanju potražnje za naftom, VudMek (WoodMac) za ovu godinu predviđa i dalje nisko korišćenje globalnih rafinerijskih kapaciteta zbog produžene pandemije, smanjenja proizvodnje u zemljama OPEC+ i novootvorenih kapaciteta.\nŠto se tiče ponude, ova konsultantska kuća, u analizi od četvrtka očekuje da će proizvodnja nafte iz 48 američkih država opadati za oko 500.000 barela dnevno (Hbd), što je umereniji pad u odnosu na prošlogodišnji.\nAktivnosti na bušotinama će nastaviti da rastu, mada će brzina oporavka zavisiti od cena nafte i spremnosti proizvođača da ponovo ulažu u rast, navodi se u izveštaju.\nSastanak OPEC-a (izvor: indianexpress.com)\nSposobnost Organizacije zemalja izvoznica nafte i njihovih saveznika (OPEC+) da usvoje i sprovode odluke o ograničenju proizvodnje će predstavljati izvor neizvesnosti za tržište nafte, smatraju u Vud Mekenziju.\nPrema poslednjim podacima, poštovanje ograničenja proizvodnje među članicama OPEC-a raste.\nRanije ove nedelje, konsultantska kuća Petro lodžistiks (Petro-Logistics) iz Ženeve je objavila da je prosečni nivo poštovanja ograničenja proizvodnje sirove nafte porastao sa 82 odsto u decembru, na blizu 100 odsto u januaru.\nKada se sagleda OPEC+, koji uključuje i Rusiju, poštovanje mera je poraslo sa 75 odsto u poslednjem mesecu 2020. godine na 85 odsto u prve tri nedelje januara, pokazuje izveštaj švajcarske firme.\nOPEC+ je u decembru doneo odluku da poveća proizvodnju nafte za 500.000 barela dnevno u januaru, što je i dalje 7,2 miliona barela dnevno manje nego pre pandemije. Istovremeno je postignut dogovor da će se članice alijanse sastajati na mesečnom nivou kako bi se razmatrale potrebe za novim odlukama.\nKako je tada izjavio ruski ministar energetike Aleksandar Novak, moguće nove mere će biti ograničene do 500.000 barela dnevno, bilo da se radi o smanjivanju ili povećavanju proizvodnje, što će zavisiti od reakcija tržišta.\nU januaru je ipak došlo do nove runde teških razgovora. Na sastanku OPEC+ nije postignuta jedinstvena odluka o tome u kom smeru će ići proizvodnja od februara, zbog suprotstavljenih stavova Rusije i Kazahstana, u odnosu na Saudijsku Arabiju. Dok je Moskva pre svega, bila za povećanje proizvodnje, Rijad je odlučio da jednostrano smanji proizvodnju nafte za milion barela dnevno u februaru i martu.\nNa kraju se došlo do kompromisnog rešenja. U ukviru OPEC+ je postignut dogovor da se Rusiji i Kazahstanu odobri da povećaju svoju proizvodnju za ipak, skromnih 75.000 barela i 10.000 barela dnevno u odnosu na nivo iz januara.\nU januaru, članice OPEC-a su proizvodile 25,75 miliona barela dnevno, što je za 160.000 barela dnevno više nego u decembru i predstavlja sedmi mesec kontinuiranog rasta, pokazalo je istraživanje Reutersa koje je objavljeno u petak. Ipak, OPEC je time uspeo da proizvede tek nešto iznad polovine svog udela u povećanju proizvodnje koje je dogovoreno u decembru.\nOčekuje se da će sledeći sastanak OPEC+ biti održan 4. marta, kako bi se donela odluka za april, imajući u vidu da se poslednja odluka odnosi na februar i na mart.


Transevropsko odeljenje izglasalo "Žene u vođstvu" | Hrišćanska adventistička crkva\nTransevropsko odeljenje izglasalo „Žene u vođstvu“\nadventisti, rukopoloženje žena\nIzvor: Adventist Review, ANN\nUnije Crkve adventista sedmog dana u Transevropskom odeljenju (TED) „mogu da primene paritet između muških i ženskih pastora“, koristeći sadašnja uputstva TED-a, izglasale su vođe divizije 14. novembra tokom sastanka na kraju godine u Crnoj Gori.\n„Želimo da naglasimo da TED nije izlasao nikave promene u polisi Generalne konferencije i TED-a ili u modelima konstitucije,“ navodi se u izjavi odeljenja povodom ove odluke. „TED ne autorizuje rukopoloženje žena unutar svoje teritorije, već čeka da Generalna konferencija sprovede svoje istraživanje o telologiji rukopoloženja.“\nPosle obećanja datog na zasedanju Generalne konferencije 2010. godine, Godišnje zasedanje 2011. godine primio je i izglasao protokol o tome kako će se to istraživanje obavljati. Godine 2013., u novembru na sastanku krajem godine, svako odeljenje će pregledati istraživanje i uputiti ga Biblijskom istraživačkom institutu u Generalnoj konferenciji, koji će takođe imati svoj istraživački odbor. Od decembra 2013. do juna 2014. godine, taj odbor će ocenjivati materijale i pripremiti zajednički izveštaj. Ovaj izveštaj će se razmatrati na Godišnjem zasedanju 2014. godine i ako nešto od toga treba da se stavi na agendu zasedanja Generalne konferencije 2015. godine, to će se zatim i učiniti.\nAkcija TED-a je poslednji od nekoliko koraka koje je odeljenje preduzelo. Prošle godine je TED tražio od Generalne konferencije promenu u službenoj polici Crkve, kako bi se opunomoćenim propovednicima dozvolilo da budu predsednici oblasti ili unija. Pored toga, odeljenje je tražilo da istraživanje o rukopoloženju dobije prioritet, kao i dozvolu da rukopoloži žene unutar svoje teritorije. Iako nikakav formalni odgovor nije izglasan na Godišnjem zasedanju ove godine, vođstvo divizije kaže da je razumelo da je odgovor negativan.\nBertil Viklander, predsednik TED-a, kaže: „Nastavićemo da radimo sa našim unijama kako bismo podržali i ohrabrili mnoge žene koje je Sveti Duh jasno pozvao u službu.“


POČINJE OBNOVA ŠKOLA: 300 miliona za MEŠ "Goša" i kapitalni radovi u Goloboku\nBy\tePodunavlje Mart 15, 2018\t0\nMinistar prosvete Mladen Šarčević, tokom posete Mašinsko-elektrotehničkoj školi "Goša" i Osnovnoj školi "Nikola Tesla" u Goloboku, naglasio je da se uverio u stručnost ljudi koji vode ove obrazovne ustanove, kao i da je zadovoljan načinom na koji Privremeni organ opštine Smederevska Palanka nastupa ka školama i Vladi Srbije.\nŠarčević je direktore škola i predstavnike Privremenog organa upoznao da je Vlada Srbije pronašla način da se,uz pomoć Opštine, odblokiraju računi škola, radi normalnog funkcionisanja.\n- Važno je da se svakoj lokalnoj samoupravi omogući da deca imaju najbolje uslove za školovanje. Nikakvi problemi ne mogu biti ispred toga, rekao je Šarčević.\nU MEŠ "Goša", ministar je obećao da će škola biti renovirana do kraja godine, jer je značajna zbog specifične nastave potrebne srpskoj privredi.\n- Oko 300 miliona izdvojili smo za renoviranje i opremanje ove škole. Njen značaj se ogleda u više aspekata, a prvenstvo u mogućnosti sprovođenja dualnog obrazovanja, koje ovde već daje rezultate, rekao je Šarčević.\nTokom posete Goloboku, školi koja svoju delatnost obavlja u zgradi staroj dva veka, ministar je sa Privremenim organom dogovorio izradu projekta rekonstrukcije do kraja ove i početak građevinskih i drugih radova tokom 2019. godine\n- Upoznao sam se sa situacijom na terenu. Postoji dobra koordinacija između Privremenog organa i ministarstava. Na današnjem sastanku dogovorili smo rešavanje problema u školi u Goloboku. Do kraja godine biće urađen projekat sanacije, a naredne godine počinje renoviranje. Važno je očuvati ove škole, rekao je Šarčević.\nOn je dodao da će škola ući u poseban program produženog boravka, tokom kojeg će deci biti dostupni novi sadržaji i dodatna edukacija.\n- Biće im ponuđeno učenje stranih jezika, programski sadržaji u oblasti kulture, informatike i mnoge druge, dodao je Šarčević.\nPredsednik Privremenog organa Nikola Vučen zahvalio se ministru Šarčeviću na izuzetnoj podršci Vlade Srbije, koja u svim aspektima podržava ozdravljenje Smederevske Palanke.\n- Nasleđeni dugovi ka prosveti, nastali pre 2016. godine, iznose 240 miliona dinara, čime je ugroženo funkcionisanje celokupnog obrazovnog sistema. To je jedna trećina celokupnog opštinskog budžeta. Bez podrške Vlade Srbije ove i druge probleme nikako ne bi mogli sami da rešimo, rekao je Vučen i dodao da je celokupan nasleđeni dug Opštine veći od tri milijarde dinara, ali i da Srpska napredna stranka ima rešenje.\n« NEDIMOVIĆ: Lista SNS garant daljeg razvoja agrara Ministar Vanja Udovičić uručio donaciju palanačkoj školi "Heroj Ivan Muker" (VIDEO) »


PREDLOG ZAKONA O AGENCIJI ZA BORBU PROTIV KORUPCIJE: � NOVIM MODELOM ZAKONA PREDLOżEN ROK OD PET GODINA ZA ZASTARELOST POKRETANJA I VOđENJA PREKRšAJNOG POSTUPKA �\nOkrugli sto "Procesuiranje prekršaja iz nadležnosti Agencije za borbu protiv korupcije" u organizaciji Projekta za reformu pravosuđa i odgovornu vlast (JRGA), organizovan je sa ciljem povećanja efikasnosti u procesuiranju prekršaja iz nadležnosti Agencije kroz razgovor o problemima u praksi između predstavnika prekršajnih sudova i stručne službe Agencije za borbu protiv korupcije (dalje: Agencija).\nPozdravnu reč imali su Lorens Veter, direktor Projekta za reformu pravosuđa i odgovornu vlast, Vladan Joksimović, zamenik direktora Agencije i Milan Marinović, predsednik Prekršajnog suda u Beogradu.\nNakon toga, predstavnici stručne službe Agencije pokrenuli su sporna pitanja iz dosadašnje prakse. Kada je reč o nadležnosti kontrole finansiranja političkih aktivnosti, istaknuta su pitanja u vezi sa:\n- utvrđivanjem pravnog sledbenika političkih subjekata,\n- kriterijumima za predlog za razdvajanje postupka, prekidom postupka,\n- spornim pitanjima u vezi sa udruženjima građana koja učestvuju na izborima kao politički subjekti.\nKada je reč o nadležnostima rešavanja o sukobu interesa i kontroli imovine i prihoda funkcionera, ukazano je na probleme u vezi sa visinom izrečenih novčanih kazni, odnosno da je veći broj izrečenih novčanih kazni ispod zakonskog minimuma, kao i na veći broj izrečenih opomena koje se izriču neposredno pred istek roka zastarelosti.\nIstaknuto je da su problem propisani rokovi za zastarelost pokretanja i vođenja prekršajnog postupka i izražena je nada da će se novim modelom Zakona o Agenciji za borbu protiv korupcije, u kome je predložen rok od pet godina, olakšati rad Agencije i sudova.


Састанак о Пројекту „Прикупљање и пречишћавање отпадних вода“ - KruševacGrad\nOdržan sastanak predstavnika nemačke razvojne banke KfW i konsultantske kuće „Gauf“, sa gradonačelnikom Dragim Nestorovićem i predstavnicima lokalne samouprave kao i direktorom JKP „Vodovod“ Milutinom Tasićem sa saradnicima, o realizaciji i dinamici dosadašnjih aktivnosti, kao i plan narednih koraka, kako bi projekat „Prikupljanje i prečišćavanje otpadnih voda“ bio završen na vreme\nGradonačelnik je podsetio da je ovaj projekat jedan od investiciono najznačajnijih, ne samo u Kruševcu, već i šire, čija vrednost iznosi 23.846.000 evra, od čega samo postrojenje košta 14.895.487 evra. Podeljen je u dve komponente: izgradnja kolektorske i kanalizacione mreže i Postrojenja za prečišćavanje.\nKolektorsku i kanalizacionu mrežu čini 18 glavnih projekata, od kojih se u prvoj grupi realizuje 7. Za njih je završen tenderski postupak i izabran izvođač radova – konzorcijum „Telekomunikacija“ i kompanija „SADE“. Izvođači su uvedeni u posao i radovi se izvode po dinamičkom planu.\nU drugoj grupi sadržano je 11 projekata za 4 seoska naselja sa kompletnim primarnim i sekundarnim vodovima za naseljena mesta: Modrica, Veliko Golovode, Lipovac, Pakašnica. Njihova realizacija predviđena je za ovu i narednu godinu.\nPostrojenje za prikupljanje i prečišćavanje otpadnih voda gradiće se na površini od 6,1 hektara. Evaluacija finansijskih ponuda je završena 21. januara ove godine. Kompanija JV AKTOR S.A. – LAD Group – Waterleau Group NV je najpovoljniji ponuđač i dobili su posao na izgradnji postrojenja.\nPotpisivanje Ugovora o izvođenju radova se očekuje do kraja meseca , početak radova se planira za jun, a završetak do kraja 2017.godine.\nRealizacijom ove investicije, Kruševac će biti svrstan u red najmodernijih evropskih gradova u oblasti regulacije , odnosno prikupljanja i prečišćavanja otpadnih voda. Finansiraće je Vlada Srbije u iznosu od 95% kroz kredit Nemačke razvojne banke, a ostatak JKP „Vodovod“.\nNa današnjem sastanku je bilo reči i o projektima čvrstog otpada. Nemačka Vlada je opredelila sredstva za finansiranje i ovog programa (oko milion evra). Konačnu reč daće Vlada Srbije, a biće propisani i kriterijumi koje moraju da zadovolje lokalne samouprave – kandidati.\n26.06.2022 0 173\n10.03.2022 0 292\n27. juna 2022., 19:50


U Drugoj ligi FBiH Sjever postignut gol 'sa parkinga' - Posavina Sport\nMinulog vikenda okončana je sezona u svim grupama Prve lige Federacije, pa tako i u grupi Sjever iz koje je promociju u viši rang osigurala ekipa Budućnosti iz Banovića.\nBanovićani su na kraju osvojili prvo mjesto sa 62 boda, druga je OFK Gradina sa 53, dok je na trećem mjestu završila FK Seona sa 46 osvojenih bodova.\nU posljednjem kolu koje je odigrano u nedelju najuvjerljivije pobjede su ostvarili Mramor protiv Sloge iz Tojšića sa 6:1, odnosno Seona protiv Čelića sa 6:2.\nVjerovatno jedan od najljepših golova ovog kola, a možda i čitave sezone u ovoj ligi nam stiže iz Poljica, gdje je domaća Seona ugostila Prokosoviće u meču koji je okončan podjelom bodova 1:1.\nAutor autogola za domaćina bio je mladi Armin Čehajić koji je u 41. minuti topovši šutao sa nekih 25 metara i pogodio u nebranjeni dio mreže gostujućeg čuvara mreže.\n"Drago mi je da sam postigao pogodak u komsijskom derbiju, a s druge strane mi je žao što moj pogodak nije krunisao pobjedu moje ekipe i tri boda koja bi nas odvela na 3. poziciju tabele Druge lige Federacije Sjever", istakao je Čehajić u izjavi za naš portal.\nViše u ovoj kategoriji: « Bore se za ulazak u Drugu ligu FBiH: Nećete uspjeti u svojim mutnim radnjama Skandal za skandalom u TK: Trebala im pobjeda za titulu, a u 75. minuti napustili utakmicu »


Raskrinkano u: Izjava američkog ambasadora o obavezi Kosova da formira zajednicu srpskih opština poslužila za klikbejt naslove\nNa pitanje da li deli optimizam specijalnog izaslanika SAD za Zapadni Balkan Metjua Palmera, koji je početkom juna izjavio da misli da je "apsolutno moguće" da predsednik Srbije Aleksandar Vučić i Kurti stave potpis na dogovor Beograda i Prištine ove godine, Kosnet je odgovorio rekao da je važno krenuti napred po tom pitanju, sa određenim osećajem hitnosti.\nIstakao je da ljudi razumeju da, ako žele veća ulaganja u region, moraju srušiti barijere i stvoriti regionalno tržište.\nNa pitanje da li vidi bilo kakav prostor za kompromis između Beograda i Prištine, Kosnet je istakao da vreme ne radi za dve strane, dodajući da je najveći neprijatelj tzv. Kosova samozadovoljstvo.\nUkazao je da je tokom poslednjih 20 godina na tzv. Kosovu stvorena situacija gde su se ljudi navikli na međunarodnu zajednicu koja "upumpava" puno novca u zemlju, pomažući narodu u rešavanju problema, ali je upozorio da to neće trajati večno.\nKosnet je naglasio da su SAD partner tzv. Kosova i da će to ostati, ali da američki programi pomoći nisu namenjeni da budu trajne dotacije.\nKomentarišući pismo Aljbina Kurtija upućeno igumanu manastira Visoki Dečani Savi Janjiću, u kome navodi da želi da poseti manastir, Kosmet je rekao da misli da Kurti iskreno želi da poseti manastir i da bi to bilo korisno.\nKosnet je, međutim, ponovio da Vašington već duže vreme smatra da Priština treba da sprovede odluku ustavnog suda od pre više od pet godina i upiše u katastar zemljište koje je svojina manastira Visoki Dečani.\nČlanak indeksiran 23. 06. 2021 Zadnji put osvježen prije 1 mjesec


Josip Grubeša najbolji ministar u Savjetu ministara BiH - Ličnost godine 2019\nFoto: N.N. | Josip Grubeša najbolji ministar u Savjetu ministara BiH\nN.N. 14.12.2018 18:37\nČitaoci "Nezavisnih novina" su proteklih dana glasali za najbolje ministre putem portala www.nezavisne.com, portala koji prati 1.500.000 čitalaca širom svijeta, portala koji broji preko 20 miliona otvaranja stranica mjesečno.\nČitaoci su birali najbolje ministre u Savjetu ministara Bosne i Hercegovine, Vladi Republike Srpske i Vladi Federacije Bosne i Hercegovine. Kako su čitaoci ocijenili rad ministara, možete pogledati na portalu www.nezavisne.com, a koji ministri su u 2018. proglašeni najboljima saznaćemo ovog momenta.\n"Biti ministar u BiH nosi jednu posebnu dimenziju. Mi u BiH imamo tri istine, tri pravde i na nama je da mi tražimo kompromisno rješenje. Hrvatski narod koji predstavljam u zajedničkim institucijama trpi nepravdu i još uvijek se borimo za političku ravnopravnost. Hvala 'Nezavisnim', stranci koja mi je dala povjerenje i svim mojim saradnicima", kazao je Grubeša.\nJosip Grubeša, ministar pravde BiH, rođen je 4. novembra 1978. godine u Rami-Prozoru.\nU oblasti uređenja zakonske regulative donesen je niz zakonskih rješenja i izmjena zakona kojima se reguliše vladavina prava, ponajprije kroz strukturalni dijalog, te unapređenjem i poboljšanjem zakona o sudovima, Visokom sudskom i tužilačkom savjetu, Tužilaštvu BiH, Zakonu o krivičnom postupku.\nU ovoj godini pokrenute su i web platforme s ciljem unapređenja transparentnosti rada i uvođenja novih i savremenih pristupa u radu uprave. Na web platformama nevladine organizacije, i uopšte zainteresovani građani, mogu pretraživati podatke o registrovanim udruženjima i fondacijama svih registarskih tijela u BiH. Takođe, on line mogu obaviti i predregistraciju udruženja, što doprinosi transparentnijem radu nevladinog sektora u BiH.\nU 2018. ministar pravde Josip Grubeša bio je predsjedavajući Regionalne škole za javnu upravu u čijem radu učestvuju zemlje zapadnog Balkana. Zadaća ove škole je jačanje regionalne saradnje kako bi se pružila visokokvalitetna javna usluga građanima i privredi.\nIpak, kruna cjelokupnog rada Ministarstva pravde BiH u ovoj godini je konačni završetak izgradnje objekta prvog državnog zatvora u Vojkovićima, u Istočnom Sarajevu. Kamen temeljac za ovaj objekat postavljen je još 2006. godine, a u ovoj godini završeni su svi radovi. Ovaj projekat koštao je oko 40 miliona evra. Zatvor bi trebalo da bude otvoren početkom sljedeće godine, čime će BiH dobiti najsavremeniju i najsigurniju zatvorsku ustanovu u odnosu na sve druge slične namjene u zemlji, ali i u ovom dijelu Evrope. Ovo je jedini zatvor na nivou BiH koji će ispunjavati evropske standarde za smještaj osuđenih.


U BiH posluje 659 brzorastućih kompanija, u 2016. zaradile više od 5,5 milijardi - Zenicablog\nU BiH posluje 659 brzorastućih kompanija, u 2016. zaradile više od 5,5 milijardi\nU BiH posluje 659 brzorastućih kompanija, u 2016. zaradile više od 5,5 milijardi – Analitika je pokazala da u BiH posluje 659 brzorastućih kompanija koje su tokom 2016. godine ostvarile 5,65 milijardi KM prihoda. U odnosu na 2015. godinu, ove kompanije su imale rast prihoda od 16,9 posto, kao i rast broja zaposlenih od 17 posto.\n“Naime, iako generalno ove kompanije obuhvataju nekih pet posto ukupnog broja subjekata koji posluju na tržištu, one su ‘odgovorne’ za više od 50 posto rasta zaposlenosti, a u nekim slučajevima čak ovaj procent ide i do 70 posto”, naveo je Cero.\n– Imajući na umu značaj ove kategorije kompanija i činjenicu da su one pogonsko gorivo ekonomskog razvoja, od velike je važnosti identificirati ih i kod nas u Bosni i Hercegovini te ih prepoznati i odati im priznanje za njihov veliki doprinos razvoju ekonomije – zaključio je Cero.\nTagovibih javnost kompanije modeli poslovanje prihodi profit stanje statistika


"Stefanoviću, nijedna vlast nije bila večna, proći će i vaše vreme"\nBeogradski glas – Predsednik Policijskog sindikata Srbije (PSS) Veljko Mijailović kazao je u otvorenom pismu ministru unutrašnjih poslova Nebojši Stefanoviću da će taj sindikat „preživeti i njihovu vlast i da će postati još jači“.\nMijailović je kazao da će se „videćeti kome će budućnost dati za pravo, da li članovima PSS-a koji se bore za bolji život zaposlenih u MUP-u i poštovanje zakona ili onih koji brinu samo o njihovim ličnim interesima“.\n„PSS tokom 13 godina svog rada uvek je bilo na strani običnog policajca, zaposlenog u MUP Srbije. Naš moto je ‘Uvek uz narod, uvek za narod’. Tokom godina su nam pretili, davali otkaze, smenjivali, premeštali, sve metode pritiska protiv nas su korišćene, ali smo sve to preživeli i postali jači“, rekao je Mijailović i dodao da „policija selektivno upotrebljava protiv običnih gradjana,a ne protiv ozbiljnih kriminalnih grupa“.\nOn je kazao Stefanoviću da PSS ne huška narod na policiju „kako to Stefanović preko svojih sindikalnih satelita pokušava da prikaže“, kao i da je policiju pretvorio u privatizovanu organizaciju.\n„Kada vrh Policijske uprave Pančevo, koje ste vi imenovali na te pozicije, organizuje i huška kriminalce da psuju, provociraju i napadaju učesnike građanskih protesta na kojima sam po pozivu upravo tih građana govorio, a ti policijski funkcioneri ne snose nikakve posledice, onda je jasno da imaju vašu podršku“, rekao je Mijailović i dodao da PSS insistira da se dostave imena tih provokatora.\nOn je kazao da je „otimanje reprezentativnost PSS-u potpuno protiv zakona i da je time ministar pokazao koliko mu je stalo do zakona i pravde“.\n„Zapamtite jedno, nijedna vlast nije bila večna. Proći će i vaše vreme“, rekao je Mijailović.\nDi-džej Žeksu zabranjen nastup ispred gradske skupštine za vreme protesta 13. aprila


Pobede Arsenala i Mančestera, remi Lestera – Krstarica\nPobede Arsenala i Mančestera, remi Lestera\nBeta 2. januara 2016. 18:10\nFudbaleri Arsenala pobedili su danas Njukasl sa 1:0 u utakmici 20. kola, dok je Lester na svom terenu odigrao nerešeno bez golova sa Bornmutom, pa se tako londonska ekipa osamostalila na liderskom mestu engleske Premijer lige.\nMančester junajted je na stadionu Old Traford sa 2:1 savladao Svonsi, Vest Bromvič Albion je istim rezultatom trijumfovao protiv Stouka, a Norič je sa 1:0 bio bolji od Sautemptona, dok je Sanderlend pred svojim navijačima sa 3:1 pobedio Aston Vilu.\nNjukasl je na stadionu Emirati pružio veoma dobar otpor Arsenalu, ali ipak nije uspeo daa izbegne poraz. Jeidni gol na utakmici postigao je Loran Koščelni u 72. minutu na asistenciju Olivijea Žirua.\nSrpski reprezentativac Aleksandar Mitrović odigrao je ceo meč za Njukasl.\nArsenal se ovom pobedom osamostalio na prvom mestu Premijer lige sa 42 boda, dok je Njukasl 18. sa 17.\nLester je protiv Bornmuta bio bolji rival gotovo tokom svih 90 minuta, ali ekipa Klaudija Ranijerija to nije iskoristila, čak je i od 57. minuta imala i igrača više na terenu pošto je Simon Fransis dobio crveni karton i skrivio jedanaesterac koji nije iskoristio Rijad Mahrez.\nLester posle ove utakmice zauzima drugo mesto sa 40 bodova, dok je Bornmut 15. sa 21.\nMančester junajted je pred svojim navijačima prekinuo seriju od osam utakmica bez pobede u svim takmičenjima.\nEkipa Luja van Gala povela je u 47. minutu golom Antoana Marsijala, da bi izjednačenje Svonsiju doneo Gilfi Sigurdson u 70.\nIpak, trijumf „crvenim djavolima“ je u 77. minutu doneo Vejn Runi.\nMančester junajted posle 20 odigranih utakmica zauzima peto mesto sa 33 boda, dok je Svonsi 17. sa 19.\nRanije danas Vest Hem je sa 2:0 savladao Liverpul, dok se od 18.30 sastaju Votford i Mančester siti.\nKošarkaš Olimpijakosa Saša Vezenkov najkorisniji igrač MVP…


Najveći fond na svetu se povlači iz više kompanija, uglavnom iz onih koje su vezane za ugalj | Gde Investirati\nFond koji upravlja sa 7.636 milijardi kruna (854 milijardi evra) mora da povuče svoja ulaganja iz rudarskih kompanija ili energetskih grupa u kojima ugalj predstavlja više od 30 odsto obrta ili aktivnosti, prema odluci norveškog parlamenta iz juna u 2015. godine.\nOd deset novih isključenih firmi, dve su američke, dve kineske, po jedna južnokorejska, malezijska, brazilska, poljska i češka i jedna sa sedištem u Hongkongu.\nBanka Norveške, koja upravlja fondom, pored toga je stavila još dve američke poslovne grupcije na nadzor, što čini ukupno 13 grupacija koji su u toj kategoriji.\nMeđu kriterijumima kojim se rukovodi fond je, da se uzdržava od investiranja u firme koje se smatraju da ozbiljno krše ljudska prava, one koje proizvode nuklearno oružje ili koje su “posebno nehumane” i u firme proizvođače duvana.\nPrevious Cena poljoprivrednog zemljišta u Rusiji u 2016. porasla za 30% u proseku\nNext Dinar oslabio, sutra 123,80 dinara za evro


Američke snage u Iraku objavile da su u bagdadskom kvartu Sadr Sitiju ubile trideset terorista\n08 avgust, 2007\nAmeričke snage saopštile su da su danas ubile 30 terorista u vazdušnom napadu u bagdadskoj šiitskoj četvrti Sadr Sitiju.\nU vojnom saopštenju takođe se navodi da je u današnjoj operaciji, čija su meta bile specijalne terorističke grupe koje ilegalno prebacuju oružje i municiju iz Irana, uhapšeno 12 osumnjičenih osoba. Pripadnici pomenute grupe takođe su organizovali obuku iračkih milicija u Iranu. Sjedinjene Države optužuju Iran da podržava šiitske milicije u susjednom Iraku, što Teheran odbacuje.\nIstovremeno, vlasti su u Bagdadu od danas uvele trodnevnu zabranu automobilskog sobraćaja kako bi preduprijedile bombaške napade tokom predstojećeg šiitskog praznika, kome bi trebalo da prisusustvuju stotine hiljada.\nMaliki u Iranu\nIrački premijer Nuri al-Maliki boravi u Iranu gdje sa lokalnim liderima razgovara o bilateralnim odnosima i bezbjednosnoj situaciji u Iraku. Maliki je pripadnik iračkih šiita i blizak je šiitski većinskom Iranu, gdje je nekad živio u egzilu.\nDanas se sastao sa potpredsjednikom Islamske republike, Parvizom Davoudijem, a najavljeni su susreti i sa predsjednikom Ahmadinedžadom i vrhovnim vođom, Ajatolahom Alijem Hameneijem.\nTakođe danas, predstavnici iračke vlade, susjednih zemalja, Sjedinjenih Država i međunarodne zajednice sastali su se u Siriji radi razgovora o unaprijeđenju bezbjednosnih prilika u Iraku.\nZvaničnici Sirije saopštili su da su pojačali mjere nadzora na granici prema Iraku da bi spriječili strane borce da prelaze na teritoriju istočnog susjeda.


Evropski kup : Južne vesti\nU evropskim kupovima Naisa protiv skopskog Čaira, "Želja" u Ankari\n12:50, 1. 9. 2020.\nDebitant u takmičenju pod okriljem Evropske rukometne federacije (EHF) - Čair iz Skoplja biće rival niškoj Naisi u 2. rundi Evropskog kupa. Železničar je izvukao starog znanca - Spor Toto iz Ankare, sa kojim se već susreo 2005. godine.\n20:32, 12. 12. 2018.\nŽestoka borba, publika koja je bila najvatrenija upravo onda kada je bilo najpotrebnije, neizvesna završnica, izjednačenje Srbije par sekundi pre kraja meča i na kraju slavlje nakon peteraca (11:9), viđeni su na niškom bazenu “Čair” u duelu Evropa kupa koji su igrale Srbija i Hrvatska.\nNisu uspeli niški vaterpolisti da naprave iznenađenje u prvoj rundi kvalifikacija za Evropski kup koje su igrali u Atini i, sa sva tri poraza, završili učešće u njemu. Nakon ubedljivog poraza od italijanskog tima Ortiđa usledile su dve bolje partije, ali nisu bile dovoljne za makar bod, pošto je Nais izgubio od Idre iz Atine sa 8:4 i za kraj od crnogorskog Primorca rezultatom 15:8.\nUbedljiv poraz Naisa u prvom meču kvalifikacija za Evropski kup\n21:13, 28. 9. 2018.\nItalijanski tim Ortiđa, glavni favorit za prvo mesto u kvalifikacijama za Evropski kup bio je prvi rival Naisa u Atini, a niški vaterpolisti ubedljivo su poraženi sa 11:5 (3:2, 3:0, 2:0, 3:3).\nKlubovi iz Italije, Crne Gore i Grčke protivnici niškim vaterpolistima u Evropi\n09:38, 12. 8. 2018.\nU prvom krugu kvalifikacija za Kup Evrope Vaterpolo klub Nais iz Niša igraće u grupi D sa italijanskom Ortiđom, crnogorskim Primorcem i grčkom Idrom, odlučeno je žrebom.\nNiškom streličaru srebro na Centralno-evropskom kupu\n16:20, 11. 7. 2018.\nNa trećoj etapi Centralno-evropskog Kupa streličar iz Niša Nikola Stefanović uspeo je da se popne na pobedničko postolje, pošto je osvojio srebro. Takmičenje je održano u Beogradu, a okupilo je streličare iz šest zemalja.\nNaisa stala u osmini finala Čelendž kupa\n17:42, 11. 2. 2018.\nNi u revanš meču osmine finala evropskog Čelendž kupa Naisa nije uspela ozbiljnije da zapreti ekipi Virto Quintus. I druga utakmica igrala se u Holadniji, a domaće rukometašice slavile su rezultatom 39:31.\nPoraz Naise u prvom meču osmine finala Čelendž kupa\n21:57, 10. 2. 2018.\nRukometašice niške Naise izgubile su rezultatom 35:25 od Virto Kvintusa u prvom susretu osmine finala Čelendž kupa. Revanš je na programu u nedelju, 11. februara.\nNaisa obe utakmice Čelendž kupa igra u Holandiji\n10:33, 11. 1. 2018.\nDvomeč osmine finala evropskog Čelendž kupa Rukometni klub Naisa odigraće na gostujućem terenu, u Holandiji. Kako su napisali na sajtu Evropske rukometne federacije, utakmice između Nišlijki i ekipe Virto Kvintus zakazane su za 10. i 11. februar u Kvintsholu, u blizini Haga.\nIzraelski Makabi prvi protivnik Naise u Čelendž kupu\n10:03, 19. 7. 2017.\nDrugog vikenda novembra u Tel Avivu Rukometni klub Naisa otpočeće novu evropsku avanturu, a protivnik u 2. kolu Čelendž kupa je Makabi Arazim Ramat Gan. Nišlijke, koje su osvajačice ovog takmičenja iz 2007. godine, nisu među nosiocima, ali nisu ni potpuni autsajderi.\nLeskovački i niški biciklisti uspešni na svim frontovima\n15:44, 12. 7. 2017.\nParabiciklisti iz Leskovca osvojili su dve bronze na Evropskom Kupu u Slovačkoj, a Nišlijka će biti član biciklističke reprezentacije Srbije. Takođe, takmičari klubova Dubočica i Naissus su, uprkos jakoj konkurenciji, ostvarili dobre rezultate na međunarodnoj trci u Crnoj Travi.


U aprilu železnički saobraćaj preko Žeželjevog mosta - Ekonomija - Dnevni list Danas\nPočetna » Ekonomija » U aprilu železnički saobraćaj preko Žeželjevog mosta\nU aprilu železnički saobraćaj preko Žeželjevog mosta\nPočetkom aprila preko Žeželjevog mosta biće pušten železnički saobraćaj, a za nekoliko meseci i drumski, nakon što radovi na pristupnim saobraćajnicama budu kompletno završeni.\n0Piše: Fonet 26. marta 2018. 15.23\nŽeželjev most Foto: Pokrajinska vlada\nGradilište su danas obišli potpredsednica Vlade Srbije i ministarka građevinarstva, saobraćaja i infrastrukture Zorana Mihajlović, predsednik Pokrajinske vlade Igor Mirović, komesarka Evropske unije za transport Violeta Bulc, šef Delegacije EU u Srbiji Sem Fabrici i gradonačelnik Novog Sada Miloš Vučević.\nŽeželjev most se nalazi na važnom koridoru 10. Srbija je zemlja koja želi da bude na najefikasniji način povezana sa svim zemljama u okruženju, a sebe vidi kao centralnu zemlju Zapadnog Balkana, rekla je Mihajlović.\nMi smo na putu ka Evropskoj uniji i u tom smislu ispunjavamo svoje obaveze, a sve to radimo za naše građane, da bi naša ekonomija rasla i da budemo u redu modernih razvijenih zemalja, istakla je Mihajlović.\nVioleta Bulc je poručila da je Zapadni Balkan sada na mapi povezanosti i da je na Srbiji i drugim zemljama da odluče kojom brzinom će ući u Evropsku uniju i iskoristiti pogodnosti najveće ekonomije na svetu.\nOna je izrazila zadovoljstvo što je EU sa 40 miliona evra sufinansirala tako značajan projekat vredan 50 miliona.\nMirović je rekao da je u toku obnova pruge od Novog Sada do Beograda u dve deonice, kao i da će za tri do četiri godine za putovanje na toj relaciji biti potrebno četrdesetak minuta.\nSve ovo je pokazatelj nove snage Srbije, dobre organizacije, zajedničkog planiranja i našeg odnosa sa partnerima iz EU, jer oni su u značajnom obimu finansirali ovaj posao, zaključio je Mirović.\nigor mirovic, zeleznicki saobracaj, zezeljev mostNovi Sad


20.07.2017 u 09:04\nGradski menadžer Goran Vesić izjavio je danas da je Direkcija za građevinsko zemljište i izgradnju Beograda prodala u javnom nadmetanju građevinsku parcelu površine 32.822 kvadratnih metara (3,2ha) u Bloku 53, za 333 miliona dinara. Ponudu je podnela kompanija „STIH” d.o.o. koje će u postupku pribavljanja građevinske dozvole imati i obavezu plaćanja doprinosa za uređivanje građevinskog zemljišta. Vesić je rekao da se „lokacija koja je prodata nalazi u Bloku 53 u opštini Novi Beograd, na pravcu ka aerodromu „Nikola Tesla” u blizini autoputa, u površinama namenjenim za privredne delatnosti i privredne zone, na kojima je predviđena izgradnja objekata u funkciji privredno-proizvodne ili komercijalno-poslovne namene”. Prema njegovim rečima „dolaskom kompanije 'STIH'-a na lokaciju u Bloku 53, u\n13.07.2017 u 21:48\nNajezda pčela na Novi Beograd\nKada je jedan Beograđanin došao do svog automobila imao je šta da vidi – roj pčela na šoferšajbni. Uzalud je pokušavao da ih otera. Nekako je uspeo da dođe do kontakta pčelara koji je ekspert za uklanjanje rojeva, ali nije imao drugu mogućnost sem da kola odveze sa sve pčelama na prednjem staklu.\n25.01.2017 u 15:30\nNovi Beograd dobija porodilište\nUkoliko se planovi Vlade Srbije ostvare, Novi Beograd će dobiti novo porodilište, biće dograđena zgrada Instituta za onkologiju i radiologiju Srbije, a novo ruho imaće Institut za ortopedsko-hirurške bolesti „Banjica”. Za realizaciju ovog plana potrebno je da se završe pregovori sa Evropskom investicionom bankom o prenameni 50 miliona evra iz kredita koji je odobren pre sedam godina. Očekivanja su da će banka do leta dati zeleno svetlo za prenamenu novca za ove zdravstvene ustanove, pojašnjava Marko Blagojević, šef Kancelarije za upravljanje javnim ulaganjima. Izgradnjom nove ginekološke klinike na Novom Beogradu tamo bi se preselio sadašnji GAK „Narodni front”, a Direkcija za imovinu bi odlučila šta će biti sa postojećom zgradom koja je postala tesna zbog prevelikog broja žena koje tu


Novak ekspresno do polufinala – mojKontakt portal – Radio Televizija Kontakt\nSrpski teniser od samog početka djelovao je mnogo bolje na terenu u odnosu na duel protiv Verdaska u prethodnoj rundi.\nDobio je prva dva servis gema bez izgubljenog poena, a u drugom gemu je napravio prvi brejk iskoristivši drugu brejk loptu (3:0). U četvrtom gemu Kveri ni na svoj servis nije uspio da osvoji poen, pa je prvi set praktično odlučen već posle 11 minuta – 4:0.\nPet minuta kasnije Đoković je stigao do tri vezane set lopte pri vođstvu od 5:0, ali nije okončao set ‘krompirom’. Kveri je ubacio nekoliko prvih servisa, proradio mu je i forhend, pa je Novak do 1-0 došao ipak u sedmom gemu poslije 20 minuta (6:1).\nVeoma važan, prije svega za Kverija, bio je početak drugog seta. Novak je međutim nastavio sa skoro savršenim tenisom, pa je odmah na startu napravio novi brejk. Srpski teniser bez problema je održavao brejk viška do sedmog gema, kada je ponovo oduzeo servis Amerikancu, a zatim i lako priveo meč kraju, 6:2 poslije 53 minuta.\nPočela izgradnja teretane u prirodi u Parku “Mladen Stojanović”


Parlamentu predato više od 150.000 potpisa za doživotni zatvor za ubice dece | Pančevo - 013 info\nTanjug\tPet, 10/11/2017 - 08:45\nPredstavnici Fondacije "Tijana Jurić" predali su Skupštini Srbije 158.460 potpisa u okviru inicijative za doživotni zatvor za ubistvo deteta, maloletnika ili trudnica.\nOsnivač fondacije Igor Jurić je siguran da će parlament podržati tu inicijativu. Narodna inicijativa održana je u više od 40 gradova u Srbiji od 23. do 29. oktobra, a broj prikupljenih potpisa višestruko je premašio 30.000, neophodnih za ulazak u skupštinsku proceduru.\n"Siguran sam da ne sme da se za zažmuri na volju građana, na želju da se naša deca zaštite na bolji način, da možemo, svi roditelji, da mirnije spavamo ako nam dete možda kasni iz grada", rekao je Jurić nakon što su potpisi predati parlamentu upakovani u kutije na kojima je pisalo "Doživotni zatvor za ubice dece". On ističe da Srbija nema vremena da čeka, da je ovo krucijalni problem društva koji moraju da rešavaju stručni ljudi, da je predaja potpisa samo prvo poluvreme, te da se sada čeka da se vidi kako će reagovati poslanici.\nPodsetio je da je fondacija 3. maja predala predlog predsednici parlamenta, te da je tada rekao da se neće čekati u nedogled, tako da je počelo sakupljanje potpisa. Kaže i da samim tim što je predlog predat ne znači da ga Skupština mora usvojiti, ali da je on optimista da brzo biti usvojen.\nNaveo je da se incijativa fondacije fokusirala na decu i nemoćne žene, između ostalog trudnice, te da naravno postoje i drugi zločini koji treba da se kažnjavaju doživotnom kaznom.\n"To je nešto što ostavljamo Ministarstvu pravde. Mi niti imamo dovoljno kapaciteta da bismo obuhvatili sve kazne i zločine koje bi trebalo da se kazne doživotnom kaznom, tu je Ministarstvo pravde, neka doradi zakon", kaže Jurić.


Članovi Predsjedništva Bosne i Hercegovine Šefik Džaferović i Željko Komšić te ministar odbrane BiH Sifet Podžić izvršili su postrojavanje počasnog voda\nFu. M. 01.12.2020\nSVEČANOSTI Oružane snage BiH obilježile 15. godišnjicu formiranja\nPostrojen počasni vod\nOS BiH dale doprinos u međunarodnim misijama\n- Značajan doprinos u pomoći u vanrednim situacijama pružile su i helikopterske jedinice. Realiziran je 71 zahtjev za pružanje pomoći u medicinskoj evakuaciji i gašenju požara. Od 2006. godine utrošeno je 3.000 sati leta na te aktivnosti, spašeno je 1.000 ugroženih osoba, obavljeno 38 MEDEVAK letova, a na mjestima požara izbačeno je 10.000 tona vode - kazao je Mašović.\nPodžić, Džaferović i Komšić\n- Očekujem veću podršku nadležnih institucija kroz povećanje budžeta za odbranu kako bismo mogli još efikasnije izvršavati zadatke iz programa reformi BiH, a operativne sposobnosti dovesti na još veći nivo - kazao je.\nSvečanost povodom obilježavanja 1. decembra, Dana Oružanih snaga BiH\n01.12.2020 u 11:15\nFild čestitao Dan Oružanih snaga BiH\n01.12.2020 u 07:43\nOružane snage BiH Šefik Džaferović Sifet Podžić


Živadin Mihailović ispitivan zbog sumnji da pomaže Mladiću - Klix.ba\nSvijet Živadin Mihailović ispitivan zbog sumnji da pomaže Mladiću\nŽivadin Mihailović ispitivan zbog sumnji da pomaže Mladiću\n17.8.2006. u 11:03\nVlasnik kompanije "Stankom" Živadin Mihailović, zvani Žika Muštikla, ispitivan je nedavno u policiji zbog sumnji da je ta kompanija finansijski pomagala skrivanje Ratka Mladića, ali je Aleksandar Mihailović negirao u izjavi današnjem "Blicu" da je njegov otac Živadin saslušavan u policiji.\nPozivajući se na izvore bliske vlastima u Srbiji koji su uključeni u potragu za najtraženijim haškim optuženikom, "Blic" na svom sajtu navodi da je Mihailović saslušan zbog toga što se veruje da je njegova kompanija "Stankom" glavni partner firme "Impakt", čiji je vlasnik Mladićev sin Darko.\nFirma Darka Mladića sumnjiči se da je bila finansijer mreže pomagača Ratka Mladića u njegovom bjekstvu.\n"Moj otac nije u državi već mjesec dana. Nije moguće da istovremeno bude na dva mjesta, tako da nije moguće da je bio privođen u policiju", rekao je Aleksandar Mihailović.\nAleksandar je, istovremeno, naglasio da ni on nije pozivan na bilo kakav razgovor u policiju od petooktobarskih promjena 2000.\nPrema saznanjima "Blica", Živadin Mihailović zaista nije privođen na saslušanje, već se uredno odazvao na poziv.\n"Blic" na sajtu navodi i da su njegovi izvori najavili da će policija narednih dana ispitati još nekoliko biznismena, vlasnika firmi koje se dovode u vezu s Darkom Mladićem i "Impaktom", a samim tim i s finansiranjem u skrivanju Ratka Mladića, ali nisu željeli da preciziraju ko će sve biti saslušan, kako ne bi remetili istragu.


U ime Delegacije Evropske unije u Republici Srbiji, Britanski savet realizuje dvogodišnji projekat "Medijske posete Evropskoj uniji" - tematske posete novinara nekim od država članica EU.\nProgram je namenjen novinarima informativnih redakcija iz Srbije koji izveštavaju o temama i pitanjima relevantnim za proces evropskih integracija. Program je namenjen novinarima tradicionalnih i digitalnih medija iz Srbije i, kako navode u Britanskom savetu, na mnogo načina nudi mogućnost obogaćivanja programa i sadržaja.\nOd programa "Medijske posete Evropskoj uniji", u Britanskom savetu očekuju da omogući građanima Srbije da čitaju, gledaju i slušaju raznovrsnije sadržaje i vesti o iskustvima EU u procesu reformi kao i da bolje razumeju različite aspekte procesa pristupanja EU.\nNovinarima iz Srbije, program nudi jedinstvenu priliku da kreiraju kvalitetan sadržaj u duhu istraživačkog novinarstva nudeći im pomoć pri identifikovanju i kontaktiranju relevantnih ljudi, institucija i zvaničnika iz Evrope, kažu organizatori.\nCilj ovih putovanja je, kako se navodi, da novinari dobiju informacije i utiske iz prve ruke o predloženim temama iz izabrane evropske zemlje kao i da im ta iskustva pomognu u poređenjima i analizi tih tema u Srbiji. Program finansira Evropska unija, a traje od januara 2015. do decembra 2016. godine.\nIzvor: Vebsajt British concil, 09.07.2015.


Lijek protiv korone u Rusiji košta 14,6 KM - Istinito.com - Ne budi ovca!\nPočetna > Svijet > Lijek protiv korone u Rusiji košta 14,6 KM\n22. Oktobra 2020. Istinito1125Leave a Comment on Lijek protiv korone u Rusiji košta 14,6 KM\nNova preporučena maloprodajna cijena lijeka za koronavirus Areplivir iznosiće 560 rubalja (14,6 KM), rekao je za RIA Novosti Andrei Mladencev, izvršni direktor farmaceutske kompanije Promomed.\nRanije je Ministarstvo zdravlja Rusije registrovalo maksimalne prodajne cijene favipiravira u iznosu od 100 rubalja po tableti, bez PDV-a i regionalnih dodataka.\nU Rusiji lijekove za koronavirus sa međunarodnim vlasničkim imenom favipiravir proizvode R-Pharm – Coronavir i Promomed – Areplivir.\n– Naša preporučena maloprodajna cijena je 560 rubalja sa PDV-om na polici i važi za sve regione. Ovo je preporučena, a ne maksimalna cijena. Maksimum se može razlikovati zbog razlike u nadoknadama za vitalne i esencijalne lijekove po regionima. Ali mi preporučujemo ovu cenu, rekao je Mladencev.\nU septembru je Ministarstvo zdravlja Ruske Federacije odobrilo ambulantnu upotrebu dva domaća lijeka za koronavirus sa međunarodnim vlasničkim imenom Favipiravir – Coronavir iz R-Pharma i Areplivir iz Promomeda.\nSredinom oktobra, rusko Ministarstvo zdravlja registrovalo je maksimalne prodajne cijene lijekova protiv bolesti izazvane koronavirusom.\nTagged areplivir cijena istinito korona lijek rusija


“Danas Evropska unija ima potrebu za novim energetskim injekcijama. Mi moramo da proširimo redove članica Evropske unije sa novim snagama jer će se potencijali smanjivati, a mi moramo da na neki način jačamo” – rekao je Orban.\n“Mađarska će i dalje da se zalaže da se Evropska unija odnosi u buduće prema Srbiji kao prema potencijalu koji nije iskorišćen i da ako Srbija postane članica ona će dobiti više energije” – rekao je Orban dodavši da je model zaštite manjina u Srbiji primer za celu Evropu.\n“Jedina zemlja koja je uvek i apsolutno na srpskoj strani i koja nas podržava i kada je reč o pravima nacionalnih manjina i kada je reč o svim drugim stvarima, to je na evropskom nivou uvek bila Mađarska” – rekao je Vučić.\n“Mađarska je za nas veoma brzo, rekao bih, postala šesti spoljnotrgovinski partner. Mi sigurno nismo toliko značajni za Mađarsku koliko je Mađarska za nas, ali to pokazuje da su naši odnosi iz godine u godinu sve bolji” – rekao je Vučić, posebno se zahvalivši Orbanu što ne idu sve investicije iz Mađarske samo u Vojvodinu, već i u centralnu Srbiju.


Jeremić: Vrata otvorena svima, SZS za jedinstvo opozicije - Politika - Dnevni list Danas\nPočetna » Politika » Jeremić: Vrata otvorena svima, SZS za jedinstvo opozicije\nPredsedavajući Savezu za Srbiju Vuk Jeremić izjavio je danas očekuje da će narednih dana svi akteri koji učestvuju u protestima postići dogovor i da nema govora o učestvovanju opozicije na izborima dok se ne steknu fer izborni uslovi, kakvi postoje u demokratskim i civilizovanim državama.\n0Piše: Beta 02. februara 2019. 17.38 Izmenjeno: 17.39\n„Vrata su otvorena za sve. Verujem da ćemo postići dogovor da svi zajedno nastupimo u jedinstvenom frontu na izborima kada se za to steknu uslovi. Pred nama su dani, ne nedelje, do konačnog dogovora“, rekao je Jeremić koji je i predsednik Narodne stranke.\nNakon prve konferencija SZS na kojoj su učestvovale članice Saveza i svih organizacija, udruženja i sindikata angažovanih na sprovođenju programa od 30 tačaka, Jeremić je precizirao da su u toku intenzivni razgovori sa desetinama organizacija, pojedinaca i političkih aktera.\nIstakao je da očekuje da će „svi čuti i razumeti poruku naroda sa ulica gradova širom Srbije koji žele da koračamo zajedno“.\nJeremić, koji je i bivši ministar spoljnih poslova Srbije i predsednik Generalne skupštine UN, rekao je da će jedan od prioriteta SZS u februaru biti i spoljnopolitičko angažovanje i najavio da će sa jednim od osnivača Saveza Draganom Đilasom sledeće nedelje posetiti Brisel.\nPrema njegovim rečima to će biti prva u nizu prestonica koje će posetiti.\n„Odnos sa međunarodnom zajednicom na visokom nivou do sada je bio privilegija vlasti. Međunarodna zajednica sada ima novog, bitnog i relevantnog sagovornika u Srbiji – Savez za Srbiju. Stvari na tom polju više nikada neće biti iste kao pre, kao ni u Srbiji od kada su ljudi izašli na ulice u gradovima širom zemlje“, rekao je Jeremić.\nJeremić je naveo da protesti ulaze u novu fazu u kojoj će biti neophodno odrediti precizan put koji će voditi ka promeni sistema i uspostavljanju demokratije.\nOn je ocenio da su protesti „razvejali dilemu“ o potrebi zajedničkog angažovanja u cilju obezbedjivanja uslova za fer izbore i demokratskih promena.\n„Protesti su prvi fenomen koji je u poslednjih šest godina uzdrmao i poremetio monolitnost režima. To je više nego jasna poruka svima kada je reč o neophodnosti zajedništva i o tome kojim bi putem trebalo koračati u budućnosti“, rekao je Jeremić.\nopozicija, Savez za SrbijuBeograd